Božićna čestitka predsednika opštine Leposavić, gospodina Zorana Todića - Zvanična prezentacija opštine Leposavić\nNaslovna / Događaji / Božićna čestitka predsednika opštine Leposavić, gospodina Zorana Todića\nSvim pravoslavnim vernicima, a posebno našem narodu na Kosovu i Metohiji, upućujem čestitike povodom najradosnijeg hrišćanskog praznika Božića.\nPraznični dani nas oplemenjuju i ispunjavaju posebnim osećanjima, vraćaju nas veri, poreklu, tradiciji. Želim da dan posvećen Hristovom rođenju provedete u zdravlju, miru i duhovnom blagostanju sa svojim porodicama i prijateljima.\nSam praznik nas uvek podseća na važnost porodice, ali i na negovanje tradicije i međusobnog razumevanja. Neka nas vera u Boga i božićni dani pred nama ujedine više nego ikada i daju nam snage da složno i dostojanstveno nastavimo putem naših predaka, da sačuvamo svoje korene, veru, tradiciju i naša vekovna ognjišta na Kosovu i Metohiji.\nNeka nas ovaj dan podstakne da osnažimo temelje pravih moralnih vrednosti, da činimo i verujemo u dobro, da praštamo, da pokažemo brigu za bližnje i sve one kojima je pomoć potrebna. Želim da radost ovog praznika podelite sa svojim najbližima u istinskoj slozi i ljubavi uz radostan pozdrav!\nbožić leposavić lokalna samouprava\t2019-01-06\nTagovibožić leposavić lokalna samouprava\nPrethodna Konkurs za izradu urbanističko-arhitektonskog rešenja dela centra i neposredne okoline u naselju Leposavić\nSledeća Amadeus bend u Leposaviću za srpsku Novu godinu\nPovodom obeležavanja 50 godina postojanja Univerziteta u Prištini sa privremenim sedištem u Kosovskoj Mitrovici, najboljim …


FoNet | 05. jul 2017.\nBeogradski mediji su prepuni dezinformacija i "političkog rata", gde svako i najmanju razliku u tumačenju nečega naziva lažnom vesti, ocenila je nekadašnja glavna urednica lista Politika i doskorašnja predsednica Udruženja novinara Srbije, kolumnistkinja Ljiljana Smajlović. U stranim zemljama se osnivaju sajtovi koji stalno ispravljaju nešto. Oni ovde stvarno ne bi mogli da stignu da sve poispravljaju samo na jednom sajtu, ocenila je Smajloviću izjavi FoNetu.\nOna je konstatovala da je dezinformacija koja je Srbiju koštala najviše u istoriji bila ona iz marta 2004. godine da su srpska deca psima naterala albansku u reku da se udave.\nPosle smo videli da je bila lažna vest, ali su Srbi proterani i sa onih delova Kosova na kojima su ostali posle 1999. godine. Jedna lažna vest je iskorišćena kao okidač za akciju proterivanja, ukazala je Smajlović.\nPrema njenim rečima, tako plasirana dezinformacija lako izazove bes kod ljudi, čak i kod onih koji nisu bili deo togplana.\nGovoreći o trendu lažnih informacija, Smajlović je naglasila da su takozvane „fejk njuz“ u SAD izmišljene i plasirane u kampanji za predsedničke izbore, kako protiv Donalda Trampa, tako i usled „njegovog načina izvrtanja činjenica u svoju korist“.\nOn je, međutim, brže-bolje dograbio taj izraz „fejk njuz“ i počeo da ga koristi protiv svojih protivnika u medijima. I sada je već izraz „fejk njuz“ na Zapadu diskreditovan, zbog toga što „fejk njuzom“ svako naziva ono sa čim se ne slaže, zaključila je Smajlović.\nDezinformacije Lažne vesti Ljiljana Smajlović\n← Provera činjenica\nVukosavljević o slučaju N1: Još bez konačnog stava →


pink.rs | NESAVESNI VOZAČ OSTAJE IZA REŠETAKA: Nepropisnom vožnojm ugrozio živote učesnika u saobraćaju i usmrito jednog!\nLazaru G. (38) koji je osumnjičen da je 18. jula uveče na Karaburmi svojim automobilom udario dvoje dece od pet i devet godina na pešačkom prelazu pa pobegao, Prvi osnovni sud u Beogradu produžio je pritvor za još 30 dana.\nDevetogodišnji Stefan B. je pet dana kasnije od povreda preminuo.\nGaliću je pritvor produžen rešenjem od 20. avgusta, potvrđeno je Kuriru u Prvom osnovnom sudu. Galiću prvobitno nije bio određen pritvor, pošto je sudija za prethodni postupak odbio predlog tužilaštva za pritvor.\nMeđutim, Krivično vanpretresno veće je 23. jula donelo rešenje kojim je uvažilo žalbu Prvog OJT i preinačilo rešenje sudije za prethodni postupak, tako što je prema okrivljenom L. G. odredilo pritvor do 30 dana.\nKao razlog za određivanja pritvora, navedeno je da postoji bojazan da bi okrivljeni boravkom na slobodi mogao da ponovi krivično delo, kao i zbog opasnosti od bekstva.\nPodsetimo, nesavesni vozač je pregazio dečaka, koji je prelazio ulicu na pešačkom sa ocem i bratom (4), a potom je pobegao. Uhapšen je posle 12 sati potrage, a utvrđeno je da je već dva puta osuđivan za identična krivična dela.


Apple iPhone 12 - 128 GB Purple MJNP3SE/A mobilni telefon | ePonuda.com\nApple iPhone 12 - 128 GB Purple MJNP3SE/A mobilni telefon cene\nod 17.899,00 din\nEPonuda nije internet prodavnica već Vam omogućava da brzo i lako nađete Apple iPhone 12 - 128 GB Purple MJNP3SE/A mobilni telefon po najjeftinijoj ceni. Naš cilj je da kupci budu što bolje informisani o ponudi Apple iPhone 12 - 128 GB Purple MJNP3SE/A mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Apple Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPhone 12 - 128 GB Purple MJNP3SE/A mobilni telefon sa PRODAVCEM. EPonuda ne može da garantuje potpunu tačnost specifikacije i slika za Apple iPhone 12 - 128 GB Purple MJNP3SE/A mobilni telefon. Pre kupovine, podatke za Apple iPhone 12 - 128 GB Purple MJNP3SE/A mobilni telefon proverite na sajtu PROIZVOĐAČA.


Prolećno uređenje grada Kragujevca - Stakleno Zvono e-TV magazin\nby Stakleno Zvono · March 28, 2011\nU okviru redovnog prolećnog uređenja grada, ekipe kragujevačke ”Čistoće” i ”Zelenila” uveliko sprovode akciju velikog prolećnog čišćenja i sređivanja grada. Radnici ”Čistoće” ovih dana intenzivno rade na uklanjanju kabastog otpada, kao što je dotrajali nameštaj, i delovi sanitarne opreme. Akcija je počela 21. marta i trajaće dve nedelje. Takođe, u naselju Šumarice uveden je i sistem seko kesa, iz kojih će otpad radnici ”Čistoće”, jednom nedeljno u redovnom terminu preuzimati i odvoziti. Radnici ovog preduzeća sakupljaju i zeleni otpad koji građani odlažu pored kontejnera.\nDejan Raonić direktor JKP “Čistoća”\nProlećne uređenje grada obuhvata mašinsko čišćenje i pranje ulica i trotoara i to centralnih ulica, trgova, ali i onih ulica koje se nalaze u prigradu, po zahtevu mesnih zajednica – objašnjava Dejan Raonić, direktor JKP ”Čistoća”.\nEkipe ”Zelenila” angažovane su na redovnim poslovima poput košenja, orezivanja i sadnje, a pre nekoliko dana ovo preduzeće pokrenulo je veliku akciju čišćenja zelenih površina kako bi se krenulo sa redovnim košenjem trave. Trenutno uređuju zelene površine u mesnim zajednicama Bubanj i Mala Vaga, a radovi su završeni u Erdogliji i Stanovu.\nLjiljana Tirnanić direktorka JKP “Zelenilo”\nOrezivanje i seča suvih stabala i grana deo je prolećne akcije uređivanja grada, a ona se – prema rečima Ljiljane Tirnanić, direktorka JKP ”Zelenilo” obavlja i tokom leta kako bi se građani zaštitili da u slučaju elementarnih nepogoda ne dođe do materijalne štete, ali i radi same bezbednosti građana.\nNakon prolećnog sređivanja 20. aprila počeće podsađivanje i sadnja cveća, tačnije prolećnih rasada. Najavljena je i manifestacija ”U susret proleću”, a to je Sajam hortikulture koji će biti održan od 28. do 30. aprila na Gradskom sajmištu.\nTags: akcijacistocaeko vestiKragujevacmanifestacijaSajamŠumaricezelenilo\nNovo postrojenje E- reciklaže u Nišu\nsolarna energija / TV emisija\nNext story Od 1. aprila nove cene i popusti za struju\nPrevious story Japanska tehnologija u Srbiji


Ugašena najstarija francuska nuklearna elektrana – Bankar.me\nJuly 2, 2020 BIZNIS, ENERGETIKA, EVROPA, PLANETA, SVE VIJESTI Leave a comment\nZatvaranje nuklearke Fesenhajm, blizu granice sa Njemačkom, dio je plana predsjednika Emanuela Makrona za smanjenje zavisnosti od nuklearne energije i korišćenje obnovljivih izvora energije.\nNuklearna elektrana je juče prestala da radi, a proces uklanjanja goriva iz reaktora trebalo bi da bude završen do 2023. Njeno kompletno demontiranje se ne očekuje prije 2040. godine, prenio je portal EU Observer.\nPoslije nuklearne katastrofe u Fukušimi 2011., tadašnji predsjednik Francuske Fransoa Oland obećao je da će zatvoriti Fesenhajm, zbog pritužbi njemačke i švajcarske vlade na bezbjednost tog postrojenja.\nPredsjednik Emanuel Makron je 2017. konačno odobrio zatvaranje centrale koja je priključena na mrežu 1977. godine.\nFrancuska namjerava da smanji emisije u energetskom sektoru zatvaranjem posljednje četiri elektrane na ugalj do 2024. i investiranjem u obnovljive izvore energije.\nU Francuskoj će poslije zatvaranja Fesenhajma ostati 56 reaktora sa vodom pod pritiskom u 18 nuklearnih elektrana.\nPOJMOVIFrancuska nuklearna elektrana\nPrevious Ubrzava se širenje 5G – “male antene” dobile dozvolu od EU\nSljedeći Sekulić: Treći paket zadovoljiće potrebe privrede


Otvaranje bioskopa Cineplexx Niš u STOP SHOP ritejl parku 10.novembra\nPočetna/BIZNIS/Otvaranje bioskopa Cineplexx Niš u STOP SHOP ritejl parku 10.novembra\nSana Life 4. novembra 2016.\tBIZNIS, UMETNOST Ostavite komentar\nKoliko radnih sati i bioskopskog platna je potrebno za izgradnju najmodernijeg bioskopa na jugu Srbije? Više od 80 radnika provelo je oko 35.000 radnih sati na gradilištu u STOP SHOP ritejl parku, kako bi u što kraćem vremenskom periodu, ljubiteljima filmova omogućili da uživaju u najsavremenijem bioskopu na jugu Srbije.\nCineplexx Niš će imati ukupno 5 digitalizovanih sala opremljenih vrhunskom, RealD 3D tehnologijom i mogućnost da ugosti 837 posetilaca u istom trenutku. Pored komfornih, crvenih bioskopskih sedišta, zaljubljeni parovi će imati priliku da uživaju u omiljenom filmu u specijalno dizajniranim ljubavnim sedištima za dvoje. Posebnu draž enterijeru bioskopa Cineplexx u Nišu davaće i svetlosna instalacija Dart Vejdera, za čiju izradu je bilo neophodno da se probuši više od 7 miliona mikro rupa kroz koje prolaze snopovi pink svetlosti.\n„Nakon rada na izgradnji preko 40 bioskopa Cineplexx širom regiona i Austrije, predstavljalo mi je veliko zadovoljstvo da radim na projektu koji ima toliki značaj za ovaj deo Srbije. Žitelji Niša i okolnih gradova će moći da uživaju u potpuno novom, najsavremenijem bioskopu, urađenom prema poslednjim standardima kompanije“, izjavio je Majkl Retenbaher, tehnički direktor Cineplexx kompanije.\nNajveća bioskopska sala će imati mogućnost da filmove prikazuje u 4K rezoluciji, gde 4.096 piksela u dužini i 2.160 u širini dvostruko bolje dočarava kvalitet slike na platnu. Svaki piksel se na veliko platno prenosi uz pomoć minijaturnih, digitalnih ogledalaca, proizvedenih od silikona, nalik memorijskih čipova u računaru. Christie 4K projektor u sebi ima oko 8,8 miliona mikro ogledala koji u jednoj sekundi naprave do 5.000 pokreta, čime reflektuju svetlost i sliku na bioskopsko platno.\nIz Francuske je stiglo 420m2 srebnog bioskopskog platna, koje je postavljeno na sferične ekrane, kako bi gledanje filmova iz svakog mesta u sali bilo identičnog kvaliteta. Ukupno 50km kablova razvučeno je kroz ceo bioskop, dok su zidovi obloženi sa specijalnim profilima u obliku slova C, popunjeni sa vunom, radi dobijanja savršene akustične atmosfere u dvoranama. Uz 94 surround zvučnika i 32 Crown i QSC pojačala gledalac će u potpunosti moći da se uživi u radnju filma.\nCineplexx Niš ima ambiciju i želju da postane sinonim za pravi bioskopski doživljaj i da Nišlijama pruži komfor, kvalitet projekcije, zabavu i jedinstveno iskustvo u gledanju filma, kako dolikuje regionalnom lideru.\nOznake$K rezolucija Cineplexx ljubavna Niš sedišta\nPrethodni Kako do tela grčkih bogova\nSledeći Nova oprema u vlasotinačkom Domu zdravlja


Realizovani projekti | Omladinska politika\nProjekat 50 ideja za Evropu – Novi lideri, nove mogućnosti doprinosi aktivnom učešću mladih u osmišljavanju i primeni inovativnih ideja kojima se u praksi povezuju države Evrope u rešavanju problema koji se tiču mladih.\nKroz inicijativu KViS na BIS, BOŠ nastavlja da zagovara za obezbeđivanje daljeg razvoja i održivosti sistema karijernog vođenja i savetovanja mladih. Tokom 2019. godine BOŠ tim će pružiti podršku unapređivanju pravno-institucionalnog okvira za sprovođenje politike karijernog vođenja i savetovanja, organizovati obuke o karijernom vođenju i savetovanju za nastavnike i stručne saradnike iz srednjih škola i podržati organizovanje radionica za učenike u školama koje su prošle obuku. Takođe, tokom trajanja ovog projekta BOŠ će organizovati javne događaje za podizanje svesti o značaju kvalitetnih usluga karijernog vođenja i savetovanja i pružati usluge onlajn karijernog savetovanja mladih.\nProjekat se realizuje od 1. marta do 30. novembra 2019. godine uz podršku Solidar Suisse – Kancelarije u Srbiji.\nCilj projekta „Unapređenje pravnog okvira za kvalitetne radne prakse“ je doprinos daljem unapređivanju okvira za programe radnih praksi kao mehanizma za unapređivanje zapošljivosti mladih.\nTokom trajanja projekta Beogradska otvorena škola će sprovesti zagovaračke aktivnosti za uspostavljanje jasnog i funkcionalnog pravnog okivira za organizovanje radnih praksi. Takođe, biće promovisane kvalitetne radne prakse kroz različite aktivnosti, uključujući i obeležavanje Dana praktikanata.\nProjekat se realizuje u periodu od 20. decembra 2018. godine do 10. novembra 2019. godine, uz podršku Tima za socijalno uključivanje i smanjenje siromaštva.\nMladi sa invaliditetom se svakodnevno suočavaju sa različitim barijerama prilikom korišćenja usluga kao što su posete kafićima, restoranima i korišćenje hotelskog smeštaja. Sa druge strane mladi iz opšte populacije (15-18 godina) tokom letnjeg perioda traže sezonske poslove i u većini slučajeva su angažovani u banjama i turističkim odmaralištima. Poslodavci su voljniji da angažuju mlade koji su još u procesu školovanja jer plaćaju manje poreze. Pak, sa druge strane ti mladi koji su tokom letnjih meseci angažovani u HORECA industriji ne prolaze obuke za uvođenje u posao i samim tim nisu obučeni da pruže adekvatnu informaciju i podršku osobama sa invaliditetom.\nU cilju obezbeđivanja kontinuirane koordinacije i razvoja politika celoživotnog karijernog vođenja, BOŠ je nastavio da zagovara za unapređenje kvaliteta i efektivnosti usluga karijernog vođenja i savetovanja mladih. Tokom 2018. godine, BOŠ tim je pružio podršku izradi podzakonskog akta Zakona o dualnom obrazovanju kojim se reguliše rad timova za karijerno vođenje i savetovanje, realizovao obuke o karijernom vođenju i savetovanju za nastavnike i stručne saradnike iz srednjih škola, podržao organizovanje radionica za učenike u školama koje su prošle obuku, doprineo promociji značaja kvalitetnih usluga karijernog vođenja i savetovanja i pružao usluge onlajn karijernog savetovanja mladih.\nProjekat je realizovan od 7. marta do 30. novembra 2018. godina uz podršku Solidar Suisse – Kancelarije u Srbiji.\nCilj projekta „Kvalitetne radne prakse - put ka zapošljivosti mladih“ bio je poboljšanje zapošljivosti mladih kroz razvoj okvira za kvalitetne radne prakse. Beogradska otvorena škola nastoji da doprinese unapređenju institucionalnog okvira za programe radnih praksi za mlade kao i promociji koncepta kvalitetnih praksi za mlade.\nProjekat WEB4YES je regionalna inicijativa usmerena na osnaživanje organizacija civilnog društva za učešće u donošenju odluka i predlaganje izmena u politici zapošljavanja mladih u 6 zemalja Zapadnog Balkana.\nU cilju obezbeđivanja kontinuirane koordinacije i razvoja politika celoživotnog karijernog vođenja, BOŠ je nastavio da zagovara za unapređenje kvaliteta u oblasti karijernog vođenja i savetovanja. Tokom 2017. godine, BOŠ tim je nastavio da pruža podršku izradi i primeni standarda usluga za karijerno vođenje i savetovanje, da razvija i implementira napredne obuke za nastavnike srednjih škola o karijernom vođenju i savetovanju mladih, organizuje pilot radionice u školama koje su prošle obuku o karijernom vođenju i savetovanju, doprinosi promociji značaja kvalitetnih usluga karijernog vođenja i savetovanja, podstiče umrežavanja nezaposlenih mladih sa predstavnicima privrede i pruža onlajn karijerno savetovanje mladima.\nProjekat je realizovan od 27. marta do 30. novembra 2017. godina uz podršku Solidar Suisse/Swiss Labour Assistance (SLA) – Kancelarija u Srbiji.


Ne terajte dete da se fotografiše s Deda Mrazom - Bebac.com\nNe terajte dete da se fotografiše s Deda Mrazom\n28.12.2017. / Izvor: www.lifepressmagazin.com\nU svakoj situaciji prvo mislite na osećanja svog deteta pa onda na sve ostalo\nMi smo gotovo sigurni da su retki roditelji koji u porodičnom albumu ne poseduju fotografiju uplakanog mališana u krilu Deda Mraza. Ako ove godine po prvi put želite upoznati vaše dete sa simpatičnim dedicom evo zašto ne bi trebalo da forsirate ako se dete plaši.\nJedan od najvećih dečijih strahova su sigurno maskirani nepoznati ljudi i kad racionalno pogledate to je sasvim logično. Deda Mraz na slici izgleda simpatično, ali u živo on mališanima deluje ogromno i zastrašujuće. Neka deca se toliko istraumiraju tokom posete Deda Mrazu da kasnije imaju noćne more.\nŠalje zbunjujuće poruke\nOd onog trenutka kad mališani počnu da govore i shvataju značenje reči roditelji ih počnu upozoravati na opasnosti koje ih okružuju, a na vrhu liste se uglavnom nalaze nepoznati ljudi sa kojima mališani ne bi trebalo da razgovaraju. Ako vi insistirate da dete sedne u krilo nekom nepoznatom čiki, makara to bio i Deda Mraz to može biti prlično zbunjujuće za vaše dete.\nDeca svoje roditelje vole bezuslovno i beskrajno im veruju, a poseta Deda Mrazu to poverenje lako može da naruši jer vi na neki način ostavljate dete tamo gde se ne oseća ugodno i još mu govorite da treba da se nasmeje, ne da plače iz petnih žila.\nJedan od najboljih način da vaspitate i podignete srećno dete jeste da ga naučite kako da se nosi za različitim emocijama. Život nije uvek lagan i deca će se tokom istog suočavati sa različitim emocijama gotovo svakodnevno. Ako naučite dete kako prepozna i nosi se sa emocijama pripremate ga za nezavisan život. Upravo iz tog razloga nikako ne treba da insistirate na situacijama koje mališanima nisu ugodne, posebno ako nisu neophodne.\nPre nego odete u posetu Deda Mrazu razgovarajte sa detetom, a čak i ako kaže da to jako želi situacija se može promeniti onag časa kad ugleda Deda Mraza, ako se u tom trenutku predomisli jedostavno ne insistiraje veće se okrenite i odite kući.\nU Srbiji je 45 odsto dece izloženo fizičkom kažnjavanju\nPet razloga da ne preterujete s poklonima za decu\nZašto deca vole slavlja?\nDo kada deca treba da veruju u Deda Mraza\n10 najtraženijih dečijih knjiga


ЗАПАД ЈЕ СПРЕМИО НОВИ УДАР НА СРБИЈУ: Ево када ће почети ТАЈ УДАР\nZAPAD JE SPREMIO NOVI UDAR NA SRBIJU: Evo kada će početi TAJ UDAR\nPodrškom Kosovu na putu do Interpola Zapad želi da pokaže da i dalje ima moć i da može da se odupre kineskoj i ruskoj podršci Srbiji, a sa druge strane da ohrabri Albance i pokaže im da su i dalje njihovi saveznici.\nAustrija ne podržava stvaranje vojske Kosova, ali zato podržava, prema saznanjima koje je objavio Sputnjik, prijem Kosova u Interpol. Da li će Kosovo postati 193. član ove međunarodne policijske organizacije i time, s obzirom da nije država, ponovo postati presedan, ostaje da se vidi na Generalnoj skupštini Interpola koja se održava od 18. do 21. Novembra.\nZapad koji je do skoro bio uzdržan povodom prijema Kosova u ovu organizaciju, sada, čini se, radi sve kako bi se Kosovu pomoglo da postane član. U prilog članstva u Interpolu, kosovski konzul u Njujorku organizuje i prijem, a glavni govornik na tom lobističkom skupu biće Niki Hejli, doskorašnji ambasador Amerike u Ujedinjenim nacijama.\nPolitikolog Dragomir Anđelković kaže da je ovim činom samo potvrđena postojeća teza, da Zapad podržava Albance u realizaciji njihovog separatističkog projekta. On kaže da Zapad i dalje stoji iza Albanaca, samo je sada svestan da Srbija nije dovoljno popustila, pa uviđa da je potreban nekakav kompromis.\n„Ali, postoje razni kompromisi — pravedni i nepravedni. Dakle, Zapad i dalje ima u vidu neku vrstu uslovne kapitulacije, gde bi Srbija dobila neku kompenzaciju koja bi bila mala. Sve se dešava u okolnostima kada Beograd vodi snažnu kampanju u međunarodnim razmerama, jer je već deset zemalja odustalo od priznanja Kosova. Takođe, uspevamo da uz pomoć Rusije i Kine postignemo rezultat na mnogim poljima, od vraćanja u SB UN pitanja Kosova, do lobiranja u međunarodnim institucijama kao što su Unesko pa i Interpol.“\nZapad, navodi Anđelković, sada aktivira sve svoje potencijale da Albancima dâ neku pobedu, da im dâ neko ohrabrenje kako bi mogli da nastave bitku za postizanje kompromisa, koji ipak njima odgovora.\n„Dakle, postoji želja Zapada da posle niza poraza Priština izvojuje veliku pobedu i da na taj način i Zapad pokaže da i dalje ima moć i da može da se odupre kineskoj i ruskoj podršci Srbiji, i sa druge strane, da ohrabri Albance i pokaže im da su i dalje njihovi saveznici“, objašnjava Anđelković.\nZa lobiranje u članstvo ove organizacije Priština je do sada izdvojila 1,2 miliona evra, znajući da ova organizacija ima finansijske probleme. Upravo iz tih razloga Priština pokušava da bude jedan od „sponzora“ Interpola, pozivajući se na praksu koja je, kako bi se napunila kasa, započeta pre nekoliko godina, i gde je dozvoljena mogućnost sklapanja ugovora o javno-privatnom finansiranju.\nTo znači da multinacionalne kompanije i države priznate, ali vidimo i nepriznate, mogu na posredan način da zauzmu što bolju poziciju. Inače, prema pravilima svetske policijske organizacije, za njeno proširenje potrebna je dvotrećinska većina glasova, a u Interpolu su trenutno 192 članice.\nUSA, NATO i EU imaju ajmo reći uspeha još jedino u Srbiji, samo im tu sila uspeva i u stvaranju Popušenkove crkve u Ukrajini kao i u smejuriji od stvaranja novog naroda-Severnih Makedonaca, ali na svim pravim bojnim poljima gube ratove sve od 2008., e sad koliko im ti "uspesi" zaista znače...ja mislim da im te "pobede" ništa ne donose, malo se ovi domaći balkanski izdajnici-KROmanjonci,bosanski muslići i šipci, vesele, ali suštinski Rusija ih je vojno satrla a Kina ekonomski i to će se samo nastavljati.\nZato kad bi mi imali srbsku vlast Srbija bi istupila iz tog nacističkog svaeza,koji služi isključivo američkim interesima!


SRPSKA RADIKALNA STRANKA TRAŽI SMENU PREDSEDNIKA NIKOLIĆA – Balkanekspresrb.rs\nSRS ⇒ Potpisivanje peticije, koje je započeto danas u Beogradu, biće organizovano od sutra širom Srbije, najavio je član Centralne otadžbinske uprave Miljan Damjanović\nPress služba SRS\nSRPSKA radikalna stranka danas je počela da prikuplja potpise građana u okviru inicijative za razrešenje dužnosti Tomislava Nikolića sa funkcije predsednika Republike zbog kršenja Ustava Republike Srbije.\nPotpisivanje peticije, koje je započeto danas u Beogradu, biće organizovano od sutra širom Srbije, najavio je član Centralne otadžbinske uprave Miljan Damjanović.\nTri ključna argumenta, sa kojima izlazimo pred građane Srbije kako bismo zatražili njihovu podršku, nedvosmisleno dokazuju da je predsednik Republike Srbije svesno kršio Ustav:\n– Nelegalno je stekao fakultetsku diplomu, što je, tvrde Radikali, kriminalni akt korupcije, a svaki kriminalni akt je protivustavan.\nDrugi razlog za smenu je što je funkciju predsednika pretvorio u funkciju portparola fondacije Dragice Nikolić, čime je privatnu fondaciju stavio ispred državnih organa, s tim da ne postoji nikakva evidencija priliva sredstava, kao ni njihovog korišćenja.\nTreći razlog za smenu je što je u zgradu Predsedništva smestio prostorije privatne fondacije Dragice Nikolić, iako je, tvrde, to zakonom najstrože zabranjeno.\nMiljan Damjanović objašnjava da je cilj SRS sakupljanje minimum 30.000 potpisa građana Srbije, koje će uputiti svim poslaničkim grupama u Narodnoj skupštini i od njih će zatražiti podršku za pokretanje te inicijative.\n«Ovaj postupak propisan je članom 107 Ustava. Sigurno je da svaka peticija kojom se prikupi veliki broj potpisa građana proizvodi pravne i političke posledice», istakao je Damjanović i izrazio očekivanje da javnost i stranke u Parlamentu neće ignorisati veliki broj potpisa građana Srbije.<\nTagsSrpska radikalna stranka


Zajednički protest radnika propalih firmi - juGmedia\nZajednički protest radnika propalih firmi\nNIŠ – Bivši radnici i mali akcionari propalih firmi formirali su udruženje kako bi se zajednički izborili za rešavanje svojih višegodišnjih problema.\nOsnivači udruženja su mali akcionari Elektronske industrije, Mašinske industrije, Građevinara, Žitoprometa, Nisala, Jastrepca i Niške pivare, a članovi udruženja moći će da postanu mali akcionari svih ostalih firmi koje imaju neke probleme, bilo da se radi o neisplaćenim zaradama ili o zahtevu za preispitivanje privatizacije.\nČlanovi udruženja juče su se prvi put zajedno okupili ispred Gradske kuće, a razlog okupljanja bilo je ugovaranje sastanka sa predstavnicima lokalne vlasti i nadležnih ministarstava.\nRadiša Spasić, jedan od članova udruženja i predsednik radne grupe za rešavanje ekonomskih problema radnika Ei istakao je da mali akcionari traže podršku grada za ostvarivanje svojih ciljeva.\n„Sa zamenikom gradonačelnika Niša Ljubivojem Slavkovićem dogovorili smo sastanak na kome ćemo argumentima i dokumentacijom potkrepiti naše zahteve. Od Slavkovića smo dobili obećanje da će u međuvremenu ugovoriti zajedničke sastanke sa nadležnima u Ministarstvima“, naglasio je Spasić.\nZamenik gradonačelnika Niša Ljubivoje Slavković izjavio je da lokalna vlast nije kriva za ono što se dešava u propalim niškim firmama, ali da su njihovi bivši radnici građani Niša i grad mora da brine o njima.\n„Dogovorili smo sastanak kako bi videli šta možemo da učinimo. Ono u čemu se u potpunosti slažemo je to da Niš nije zaslužio ovakav maćehinski odnos države, počev od one DOS-ovske vlasti, pa sve do ove sadašnje. Država je mogla da spasi Bor, Kragujevac, Beograd i brojne druge gradove u Srbiji, a šta je sa gradom na Nišavi?, zapitao se Slavković.\nOn je dodao da Niš nema perspektivu ukoliko se ovde ne instalira veliki industrijski kompleks poput „Fijata“ u Kragujevcu.\n„Niš ne može bez industrijalizacije da se vrati, jer nema ni jedan drugi resurs koji bi razvijao“, naglasio je Slavković.\nNatalija Tošić iz Bošnjaca proglašena je đakom generacije\nUhvaćeni ilegalci sa Komorskih ostrva\nPodeljeni mandati za odbornike u skupštini Vranjske Banje\nIZBORI- VRANJSKA BANJA - Na jučerašnjoj sednici gradske Izborne komisije doneta je Odluka o dodeli mandata odbornika Skupštine gradske opštine Vranjska…\nLESKOVAC - Jedan biciklista pao je sinoć sa bicikla i zadobio teške povrede, koje, na sreću nisu opasne po život. U policiji saopštavaju da se to…\nPoetsko-muzičko veče sutra u leskovačkoj biblioteci\nU utorak 17. decembra od 18 sati, u Čitaonici Biblioteke, Narodna biblioteka „Radoje Domanović“ u Leskovcu organizuje poetsko-muzičko veče „Dar“.…


Politička vest nove 2021. godine je da je Đukanović odbio da potpiše nekoliko usvojenih zakona u skupštini da ih je vratio parlamentu na ponovno izglasavanje. Predsednik Crne Gore se prilikom te odluke pozvao na član 94 stav 1 Ustava uz obrazloženje da je bio sporan kvorum u skupštini prilikom usvajanja tih zakona.\nOdmah su reagovali i premijer Zdravko Krivokapić i predsednik skupštine Aleksa Bečić koji su poručili da će zakoni biti izglasani ponovo bez rasprave.\nNakon svega, postavlja se, najpre, pitanje kada će i kako “sporni” zakoni biti opet usvojeni u parlementu i da li će ih Đukanović konačno potpisati? Inače, prema propisima, zakon stupa na snagu tek kad ga potpiše predsednik.\nMilo Đukanović foto Epa TOMS KALNINS (5)\nVlada mora da bude strpljiva\nSociolog politike Srđan Vukadinović ističe za „Blic“ da Ustav Crne Gore ne ograničava predsednika da više puta ne potpiše zakone usvojene u skupštini.\n- Đukanović ovim potezom želi da izvrši dodatni pritisak na skupštinu pogotovo na dva poslanika koalicije URA koji nisu baš zadovoljni Izmenama Zakona o slobodi veroispovesti. Zato vlada sada treba da bude mudra i da pokaže strpljenje veće nego ikada kako bi izbacila sve argumente iz ruku Đukanovića – naglađava Vukadinović.\nKako kaže, vlada ne treba mnogo da žuri sa novim izglasavanjem zakona koje je Đukanović odbio.\n- Pošto su Izmene Zakona o slobodi veroispovesti u žiži jer je zbog tog zakona praktično DPS i izgubio izbore trebalo bi prilikom novog izglasavanja izmena zakona konsultovati i verske zajednice u Crnoj Gori, ali i Venecijansku komisiju iako to nije obavezno. Tako će vlada izbaciti iz ruku Đukanoviću sve argumente da ponovo odbije da potpiše taj zakon – apostrofira Vukadinović.\ncg vlada foto RAS Shutterstoc EPA Boris Pejovic\nNaš sagovornik smatra da ukoliko bi Đukanović i u tom slučaju odbio da potpiše izmene zakona usledile bi reakcije iz Evropske unije, ali ambasadora pošto ne bi mogao da objasni razloge takvog poteza.\n- Zato je bitno da to novo glasanje u potpunosti ispoštuje sve pravne procedure, da se verifikuju mandati svakog 41 poslanika vladajuće većine. Vlada ne treba da žuri jer svaka žurba odaje utisak revanšizma, a to vladajućoj koaliciji nije potrebno u ovoj kriznoj situaciji gde sve mreže u policiji i vojsci i dalje drži bivši režim – ocenjuje naš sagovornik.\nPotpis zakona ravan pomirenju sa porazom\nProgramski direktor CESID-a Ivo Čolović nije iznenađen potezom lidera DPS-a.\n- Đukanović i DPS koriste sve zakonske opcije da se ne usvoji zakon koji je praktično doveo do pada njegove trodecenijeske vlasti. To je zakon u koji je DPS mnogo toga uložio i mnogo toga je očekivao od njega. DPS je očekivao da će sa tim zakonom definitivno slomiti svaku vrstu otpora prema vlasti iako mu se dobar deo građana protivio – naglašava Čolović.\nKako kaže, ako bi Đukanović „iz prve“ potpisao izmene takvog zakoba to bi bilo ravno pomirenju sa izbornim porazom.\n- Lider DPS-a želi da dovede vladu u situaciju da se bori i ponovo preispituje sebe pogotovo što ima poslanika koalicije URA koji nisu zadovoljni ovim izmenama. Đukanović se nada da bi novo glasanje moglo da dovede do loma vladajuće koalicije koja ima tanku većinu u skupštini – podvlači Čolović.\nNovo glasanje otvoriće nova pitanja u parlamentu, smatra naš sagovornik.\nCrna Gora, Vlada, Vlada Crne Gore\n- Videćemo da li će u skupštini moći da budu prisutni svi poslanici vladajuće većine. Da li će neko od poslanika biti u karantinu zbog kovida - 19. Neće biti ni vladi ugodno. Pokazalo se već na prvom koraku da neće biti kohabitacije između predsednika i vlade – apostrofira Ćolović.\nProgramski direktor CESID-a veruje da će Đukanović na kraju, ipak, morati da potpiše ponovo izglasane Izmene Zakona o slobodi veroispovesti jer neće želeti da u očima zapadne javnosti izgubi imidž „demokratski zrelog političara“ kako nastoji da se predstavi.\nŠta su Đukanovićeve pritužbe?\nPredsednik Crne Gore Milo Đukanović vratio je na ponovno odlučivanje zakone koje je donela Skupština Crne Gore na sednici 29. decembra 2020. godine, a među njima i Zakon o slobodi veroispovesti ili uverenja i pravnom položaju verskih zajednica.\n- Otvoreno je pitanje da li je prilikom početka predmetne sednice i usvajanja njenog dnevnog reda postojao kvorum, a samim tim i pitanje demokratskog legitimiteta, kao i usaglašenosti usvojenih zakona sa Ustavom Crne Gore i važećim pravnim propisima - naveo je Đukanović.\nIstovremeno on je ustvrdio i da je "otvoreno pravno pitanje" konstatovanja prestanka mandata poslaniku Filipu Adžiću i potvrđivanja mandata Suade Zoronjić iz URA.\nKako pišu podgoričke Vijesti Ukoliko bi Ustavni sud ocenio da na sednici Skupštine Crne Gore od 29. decembra nije bilo kvoruma, te s tim u vezi oborio sve zakone i odluke donesene na tom zasedanju, onda bi morao da stavi van snage i 60 drugih zakona koje je proglasio Milo Đukanović, uključujući i Zakon o rebalansu budžeta i niz drugih veoma važnih.+\nIzmene zakona o slobodi veroispovesti


This is created by the blank plugin\nNajštedljivija Opel Corsa sada je još ekonomičnija i ekološkija, sa velikim su oduševljenjem poručili iz Rüsselsheima.\nTrovratna Corsa 1.3 CDTI ecofFLEX sa 70 kW/95 KS i Start/Stop tehnologijom troši samo 3.3 litre dizela na 100 km, što odgovara prosečnoj vrednosti emisije ugljen dioksida od samo 88 g/km (peterovratna verzija: 3.4 l/100 km i 89 g/km CO2).\nTi rezultati čine Corsu 1.3 CDTI ecoFLEX najekonomičnijim i najefikasnijim Opelovim dizelskim modelom u istoriji.\nZa samo pet godina, od prve Corse ecoFLEX do danas, uspeli smo smanjiti potrošnju i emisiju ugljičnog dioksida za 26% uz istovremeno povećanje performansi za više od 26%. Naši kupci to cene, rekao je Mike Ableson, potpredsjednik Opelovog odjela za razvoj, sažimajući sve prednosti ove prvakinje u štednji goriva.


Da li su dečiji osmesi uticali na Suareza? - Sportske.net\nDa li su dečiji osmesi uticali na Suareza?\n'El Pistolero' je juče bio najbolji igrač na terenu u pobedi Barse u Granadi, izgleda da ulazi u ritam koji se od igrača njegovog kalibra očekuje. Možda su razlog pozitivne vibracije kojima je bio 'ozračen'.\nLuis Suarez je bio centralna figura utakmice u kojoj je Barselona savladala Granadu, postigao je gol, upisao asistenciju za Mesija, bio je u glavnoj ulozi i u akciji kod prvog gola koji je postigao Rakitić.\nUrugvajca je preporodio boravak na ostrvu gde je u dresu Liverpula nemilosrdno rešetao mreže, podsetimo da je dao dva gola Mančester sitiju na 'Etihadu' u prvom meču 1/8 finala Lige šampiona čime su Kataloncima odškrinuta vrata naredne runde.\nIzmeđu utakmica između Mančester Sitija i Granade, Luis je učestvovao u Adidasovoj kamapnji pod imenom #ThereWillBeHaters, i proveo vreme sa mladima u veseloj i opuštenoj atmosferi.\nBio je oduševljen pitanjima koja su mu postavljali, kaže kako se novinari nikada ne bi setili da pitaju tako inetresatne stvari.\nIzgleda da ga drži to lepo raposloženje, utakmica u Granadi je dokaz, navijači Barse bi sigurno voleli da potraje...


Radio Tivat | Kup u februaru: Rukometaši protiv Mornara, rukometašice protiv Komova\n24 дец Kup u februaru: Rukometaši protiv Mornara, rukometašice protiv Komova\nPosted at 22:38h in Sport\tby\tDragan Popadic\nTakmičenje u rukometnom Kupu za 2021. godinu počinje 13/14 februara 2021. godine.\nŽrijeb za Kup Crne Gore u muškoj i ženskoj konkurenciji za 2021. godinu obavljen je u prostorijama Rukometnog saveza Crne Gore.\nU osmini finala Kupa za muškarce sastaće se: Zabjelo – Jedinstvo, Mornar 7 – Partizan 1949, Brskovo – Danilovgrad i Budućnost Podgorica – Rudar.\nU četvrtfinalu: Komovi će igrati protiv boljeg iz duela Zabjelo – Jedinstvo, Lovćen čeka pobjednika meča Partizan 7 – Partizan 1949, Berane 1949 će igrati protiv Brskova ili Danilovgrada, dok Budvanska rivijera Budva čeka boljeg iz okršaja Budućnost – Podgorica – Rudar.\nOsmina finala na programu je 13/14 februara 2021. godine.\nČetvrtfinale je na programu 20/21februara 2021. godine.\nPobjednici duela osmine finala biće domaćini u četvrtfinalu. Direktan plasman u četvrtfinale obezbijedile su četiri prvoplasirane ekipe iz dosadašnjeg toka šampionata.\nU šesnaestini finala Kupa Crne Gore za žene sastaće se: Berane 2003 – Nikšić, Zeta – Ulcinj, Komovi – Tivat i Podgorica 2013 – Mornar 7.\nŠesnaestina finala na programu je 13/14 februara 2021. godine.\nOsmina finala na programu je 20/21 februara 2021. godine.


Sve tajne kofeina – Eklinika.rs\nNaučnici još otkrivaju tajne čaja, kafe i kakaoa, biljaka koje se u raznim „verzijama“ konzumiraju na svim kontinentima, i sve više istraživanja pokazuje da su daleko zdraviji nego što se ikada verovalo.\nSve tri sadrže antioksidanse i fenole koji imaju i preventivno, i u nekim slučajevima lekovito dejstvo. Pa ipak, do skora je isticano samo njihovo negativno delovanje, često i sasvim neosnovano, i svrstavani su u „poroke“, nimalo bolje od alkoholnih pića ili cigareta.\nI kafa i čaj su u svakom slučaju daleko više od „rastvora kofeina“, kako se nekada verovalo. Sadrže čitav niz biološki aktivnih supstanci, čije delovanje još nije dovoljno istraženo, ali je „za početak“ sasvim jasno da je pozitivno. Isto tako je i kakao daleko više od teobromina, supstance koje slično kafeinu deluje na nervni sistem. Kakao sadrži visok procenat procijanidina, polifenola koji ima čitav niz pozitivnih dejstava.\nKakao se najčešće konzumira u obliku čokolade i istraživanja pokazuju da je dejstvo bolje ako ga ne kvare šećer i razne dodatne masnoće. Drugim rečima, mnogo su zdravije crne čokolade, sa što većim procentom kakaoa – i što manjim svega ostalog, kao što su šećer i razne biljne masnoće koje ne potiču od zrna kakaoa.\nŠto se tiče kafe, istraživanja su otkrila da je prženje dobro, jer pojačava antioksidativno dejstvo, a od načina pripreme uglavnom zavisi samo ukus. Analize su, na primer, pokazale da „kratak“ i „dug“ espreso imaju potpuno isti sadržaj korisnih materija, odnosno da on zavisi od količine kafe koja se koristi za pripremanje. Isto tako, takozvana „američka kafa“, iako je „duga“ i „tanka“, sadrži mnogo korisnih materija, jer u njeno pripremanje ide nekoliko „doza“ kafe.\nSve to treba uračunati u preporučenih 200 mg. Drugo je činjenica da konzumiranje kofeina dovodi do tolerancije, što znači da kafa neće isto delovati na osobu koja redovno pije po pet šoljica na dan i na onu koja je uopšte ne pije. Navika na kafu (čaj, čokoladu) praktično ublažava dejstvo kofeina, drugim rečima, ljudi koji je nemaju – morali bi da pripaze na dejstvo, ako odluče da koriste „kaficu“ kao lek.


Dačić: Nema zamrzavanja penzija i plata - Bizlife.rs\nDačić: Nema zamrzavanja penzija i plata\n20:12 Beograd, 17/05/2013\nNeće biti smanjivanja, niti zamrzavanja penzija i plata u javnom sektoru i nijedna odluka od suštinskog značaja neće biti doneta bez konsultacija sa sindikatima, poručuje premijer Srbije Ivica Dačić.\n"Štednja je samo alibi onih koji bi da rade u interesu kapitala. Skresati javnu potrošnju i smanjiti plate i penzije zna svako. Nama nije interes da štede oni koji nemaju", rekao je Dačić na svečanosti povodom 110 godina od osnivanja Saveza samostalnih sidnikata Srbije.\nDačić je rekao da je svestan da njegov kabinet treba da predloži ekonomsku i socijalnu politiku koja će omogućiti razvoj zemlje, nova radna mesta i socijalnu pravdu.\nBez investicija i kapitala ne može se omogućiti privredni razvoj zemlje, rekao je Dačić i ponovio da investitori moraju u Srbiji da poštuju prava radnika kao što se poštuju u svetu.\nPrema oceni predsednika Saveza samostalnih sindikata Srbije (SSSS) Ljubisava Orbovića, za stanje u srpskoj privredi kriva potpuno pogrešna ekonomska politika, a ne svetska kriza, koja je korišćena kao alibi za dalje umanjenje prava radnika i otpuštanja.\nOrbović je upozorio da je postojeća situacija neodrživa i da Srbiju vodi u dalju nestabilnost i udaljava je od socijalnog progresa i ekonomskog napretka.\nOrbović je rekao da je pre više od jednog veka za radničku nadnicu moglo da se kupi 9,6 vekni hleba, 3,5 kilograma govedine ili četiri kg svinjetine, dok danas, za minimalnu nadnicu od 920 dinara može da se kupi 9,5 vekni hleba, 1,5 kilogram govedine ili 2,5 kg svinjetine.\nPored toga što je kupovna moć manja nego pre jednog veka, Orbović upozorava da se radnici suočavaju i sa nepoštovanjem zakona koji garantuju njihova prava, ali i stalnim pritiscima stranih investitora, Američke privredne komore i još nekih organizacija poslodavaca da se ta prava dodatno umanje.\nplate penzije ivica dačić orbovic sindikati Srbija


POLICIJA U NOVOM PAZARU NE STAJE: Upali u lokal sa 100 gostiju, pronašli drogu i oružje | Novosti.rs\nPrilikom kontrole gostiju u ovom ugostiteljskom objektu koji se nalazi u novopazarskom naselju Hadžet, pronađena su dva noža i određena količina narkotika.\nKomunalni inspektori naložili su pražnjenje lokala, a protiv jednog lica određena je mera zadržavanja do 48 sati.\nTom prilikom je konstatovano da vlasnik ugostiteljskog objekta nije imao potrebnu dokumentaciju i rešenje o radu, a pored toga, napisani su i prekršajni nalozi zbog nepoštovanja protivepidemisjkih mera.\nFOTOGRAFIJE SA MESTA NESREĆE: Strašan udes kod Loznice - Stradala jedna osoba!\n30. 05. 2021. u 18:16\nMUP Novi Pazar Novi Pazar vesti policija Racija pretres droga


Pit Maroko — operativac sposoban da rešava složene zadatke\nDok jedni analitičari tvrde da bi trebalo sačekati i videti kojoj struji pripada Pit Maroko — „dubokoj državi“ ili Trampovoj struji, drugi predviđaju da će Vašington i London još energičnije težiti ostvarivanju svojih ciljeva, zacrtanih još pre četvrt veka.\nTramp ponovo o Rusiji: „Želim oporavak odnosa“\nAmerički lider Donald Tramp je tokom svog govora pred okupljenim građanima u Minesoti ponovo izjavio da želi da popravi bilateralne odnose sa Rusijom, prenose mediji.\nBioskop Tramp prikazuje: Četiri minuta koja će promeniti istoriju (video)\nTramp podsetio premijera Kanade: Zar niste vi spalili Belu kuću\nPredsednik Sjedinjenih Američkih Država Donald Tramp je tokom telefonskog razgovora podsetio kanadskog premijera Džastina Trudoa na spaljivanje Bele kuće 1814. godine, prenosi televizija Si-Bi-Si.\nBela kuća: Vreme je da odgovorne nacije izvrše pritisak na Iran\n„Bezobzirne akcije“ Irana predstavljaju pretnju po regionalnu bezbednost, saopštila je Bela kuća i pozvala druge države da izvrše pritisak na Teheran kako bi promenio svoje ponašanje.\nVašington: Nemamo podatke o umešanosti Londona u hemijski napad u Siriji\nObaveštajna služba SAD ne slaže se s tim da je Velika Britanija umešana u hemijski napad u sirijskoj Dumi, izjavila je portparolka američkog predsednika Sara Sanders.\nAmerički predsednici spremni da započnu rat da bi prikrili svoju golu zadnjicu\nSkandal koji potresa Belu kuću oko veze između Donalda Trampa i porno glumice Stefani Kliford, poznatije kao Stormi Danijels, mogao bi da bude uvod u impičment američkog predsednika, poput onog kada je otkrivena afera između nekadašnjeg američkog lidera Bila Klintona i mlade stažistkinje Monike Levinski, smatraju analitičari.\nBela kuća: Moguć napad na Siriju zbog upotrebe hemijskog oružja\nSjedinjene Američke Države planiraju da do kraja nedelje uvedu sankcije ruskim biznismenima zbog „mešanja u izbore“, javio je „Foks njuz“ pozivajući se na izvor u Beloj kući.\nBela kuća: Potez Moskve očekivan, dalje pogoršanje odnosa\nOdluka Moskve da protera 60 američkih diplomata bila je očekivana, saopštila je Bela kuća, navodeći da taj potez predstavlja dalje pogoršanje odnosa SAD i Rusije.\nSAD optužuju Rusiju da ignoriše rezoluciju o primirju u Siriji\nAmerička administracija optužila je Moskvu, Teheran i Damask da ignorišu rezoluciju Saveta bezbednosti Ujedinjenih nacija kojom se u Siriji uvodi primirje, saopšteno je iz Bele kuće.\nTramp produžio sankcije Rusiji\nPredsednik SAD Donald Tramp produžio je sankcije Rusiji na godinu dana, saopštila je Bela kuća.


Komunikacije 14.03.2020 21:20:11\nSBB-INTERNET-GIGA / SBB povećava brzine interneta u GIGA gradovima\nBeograd (MEDIA EXPRES) / 10. mart 2020. / Korisnici kompanije SBB u takozvanim GIGA gradovima širom Srbije od 5. marta mogu da uživaju u novim, povećanim brzinama interneta u EON i EON Duo paketima.\n- U Beogradu, Novom Sadu, Subotici, Gornjem Milanovcu i Pančevu, gradovima koje smo potpuno digitalizovali, korisnici će moći da surfuju uz značajno veće brzine. Do kraja aprila pridružiće im se korisnici iz Kragujevca, a do sredine juna i korisnici iz Niša, završetkom procesa digitalizacije – ističu iz SBB-a.\nKompanija najavljuje da će nakon Niša, kao sedmog GIGA grada, nastaviti da širi svoju GIGA mrežu, digitalizuje sve gradove u kojima pruža usluge i na taj način donosi svetske trendove i u Srbiju, u okviru petogodišnjeg plana investiranja od 300 miliona evra.\nBrzine se povećavaju automatski, u EON Light paketu sa 75 na 150, u Eon Full paketu sa 150 na 250, a u EON Premium paketu sa 300 na 500 megabita po sekundi. To znači da će korisnici preporučenog EON Full paketa imati čak 7,5 puta brži internet od proseka u Srbiji, prema podacima sa sajta testmy.net iz februara ove godine.\nKorisnici Premium paketa na digitalizovanim područjima mogu dodatno da kupe i Giga dodatak za internet brzine od 1 gigabit po sekundi.


SUSRET U LONDONU//Haradinaj i Brnabićeva na Investicionom samitu Zapadnog Balkana – Balkanekspresrb.rs\nSUSRET U LONDONU//Haradinaj i Brnabićeva na Investicionom samitu Zapadnog Balkana\nPremijer Kosova Ramuš Haradinaj i premijerka Srbije Ana Brnabić učestvuju na Investicionom samitu Zapadnog Balkana u Londonu. Ogranizuje ga Evropska banka za obnovu i razvoj (EBRD), a učestvuju predsednici vlada regiona Zapadnog Balkana, ministri, vodeći privrednici i investitori, saopštila je Vlada Srbije.\nBrnabićeva će učestvovati na panelu premijera Zapadnog Balkana, na kojem će govoriti “o prioritetima Srbije, viziji i značaju regionalne saradnje, kao i o važnim regionalnim projektima”. Takođe, ona će, dodaju iz Vlade Srbije, predstaviti mogućnosti i povoljnosti ulaganja u Srbiji. Brnabićeva će govoriti i na panelu o povezivanju u regionu i o digitalnoj agendi za region Zapadnog Balkana.\nIz Vlade Kosova navode da će Haradinaj na ovom samitu predstaviti preko 30 projekata iz različitih kosovskih opština, kao i regionalne projekte vredne oko 600 miliona evra. Pored toga, Haradinaj će održaće bilateralne sastanke sa visokim britanskim zvaničnicima. Na Investicionom samitu učestvuje i ministar za zajednice i povratak i potpredsednik Vlade Kosova, Dalibor Jevtić.(Aencije)♦\nTagsAna Brnabić Ramuš Haradinaj


Stefan ne čuje. Plašio se da će ga drugovi odbaciti, pa im nikada nije prišao da se igraju, a oni ga nisu zvali, jer su mislila da on to ne želi. Jednog dana, “pričajući” rukama Stefan ih je spasio od nezaslužene kazne roditelja.\nDeca su shvatila da je to jedini način na koji dečak može da priča i da se ne razlikuje od njih jer je dobar drug – ovako petogodišnjaci iz vrtića “Sveta Petka” na Senjaku prepričavaju slikovnicu „Naš novi prijatelj Stefan”, koju će dobiti sva deca u beogradskim vrtićima.\nEdicija “Naš novi prijatelj” deo je istoimenog projekta podrške deci sa smetnjama u razvoju u procesu inkluzije i ima za cilj da pripremi vaspitače, decu bez teškoća i njihove roditelje da prihvate ove mališane. Slikovnicu će deca nositi kući da je vide i roditelji, koji često ne znaju kako da deci približe ovakve probleme. Poenta slikovnice je da deca prihvate drugare koji su malo drugačiji od njih tako da se na njenom kraju nalazi i mali rečnik znakovnog jezika.\n- Različitost se u našem društvu ne toleriše i deca sa invaliditetom smatraju se manje vrednom, a razlog za to su predrasude koje proizilaze iz neznanja. Da bi se deca ometena u razvoju ili sa invaliditetom uspešno integrisala u duštvo, potrebno je pripremiti to društvo, informisati ga i srušiti predrasude, a predškolski uzrast je najbolji period kada treba početi. Deca najbolje uče kroz igru i primere u svakodnevnim aktivnostima. Tako će pomoću slikovnice naučiti lekciju o različitosti i toleranciji – objašnjava Stevan Nestorov, surdolog i direktor projekta koji finansira finska vlada.\nOsim slikovnice, tim stručnjaka realizuje i edukativne radionice za vaspitače, decu i predstavnike roditelja. Vaspitačica Milica Ćirić iz vrtića “Sveta Petka” ističe da je na radionicama dobila konkretne smernice za saradnju sa svim roditeljima kao i za praktičan rad sa decom sa smetnjama.\n- U što ranijem uzrastu, deca treba da nauče da prihvataju različitosti, da im se ne smeju već da pomognu drugu ako mu treba pomoć. Tako se kod dece razvija osećaj odgovornosti. Sa druge strane, razgovor sa roditeljima može biti presudan za prihvatanje mališana – naglašava vaspitačica dok deci pokazuje kako se kaže „Volim te” na znakovnom jeziku. Plan je da projekat obuhvati celu Srbiju.


„Tagesšpigel“ o Srbiji: Jahanje na dva konja - 15.09.2019, Sputnik Srbija\n„Tagesšpigel“ o Srbiji: Jahanje na dva konja\nSrbija i politički i ekonomski pokušava da balansira na žici između Istoka i Zapada, piše nemački dnevnik „Tagešspigel“, koji tu politiku naziva „jahanjem na... 15.09.2019, Sputnik Srbija\nA nas nije briga čime je Brisel oduševljen.\nDakle opet je započela saradnja između domaćih izdajnika i stranih medija i srpskih neprijatelja, koji su odmah osuli paljbu protiv naših na vlasti i protiv Srbije zbog saradnje sa prijateljima. Nemci su privukli najviše kineskog novca kod sebe pa im je izgleda i to malo nego bi i onu crkavicu koju smo mi privukli rado skrenuli u svoje džepove. Smeta im naša saradnja sa našim prijateljima, ali im nimalo ne smeta da oni sarađuju sa tim našim prijateljima koje inače mrze, kao i nas. Niko pametan ne seče granu na kojoj sedi, pa nećemo ni mi...\n08:40 15.09.2019 (Osveženo: 10:05 15.09.2019)\nSrbija i politički i ekonomski pokušava da balansira na žici između Istoka i Zapada, piše nemački dnevnik „Tagešspigel“, koji tu politiku naziva „jahanjem na dva konja“ i ističe da to ne nailazi na oduševljenje u Briselu.\n„Naprotiv, među partnerima iz EU intenzivno očijukanje Beograda sa Moskvom žanje kritike“, piše nemački list.\nBerlinski dnevnik podseća i na reči izvestioca Evropskog parlamenta za Srbiju Dejvida Mekalistera, koji je nedavno upozorio da danom ulaska u EU Srbija mora da napusti druge sporazume poput tog sa Evroazijskom unijom.\nList dodaje i da je još jasniji bio šef slovačke diplomatije Miroslav Lajčak, koji je rekao da ovaj korak ne doprinosi putu Srbije ka EU, prenosi „Dojče vele“.\nPozivajući se na pisanje beogradskog „Blica“, „Tagesšpigel“ piše da je u poslednje tri godine usklađenost spoljne politike Srbije sa spoljnom politikom EU pala sa 67 na 54 odsto i ocenjuje da će Sporazum sa Evroazijskom unijom dodatno umanjiti taj procenat.\nList navodi da su predsednik Srbije Aleksandar Vučić i njegova Vlada, koju naziva „nacionalističko-populističkom“, zvanično privrženi približavanju EU, ali i da postoje razlozi zbog kojih Beograd i „otvoreno evroskeptična provladina štampa“ traže bliskost sa Rusijom, kao i sa Pekingom. Jedan od tih razloga je diplomatska zaštita Moskve u trajnoj borbi za Kosovo, koje Srbija ne priznaje, zaključuje nemački list.\nKomentarišući reči šefa srpske diplomatije, koji je izjavio da Srbija još uvek nije ni blizu ulaska u EU, list ocenjuje da se „Srbija zbilja mučno probija kroz pristupni maraton i da sada više niko ni u Briselu ni u Beogradu ne govori da je 2025. godina termin za ulazak u EU“.\n„Čak se i srpski ekonomisti pitaju da li su navodne prednosti ulaska u Evroazijsku uniju veće od političke štete u odnosima sa EU. Iako Srbija već sada ima sporazume o slobodnoj trgovini sa Rusijom, Belorusijom i Kazahstanom za 95 odsto svojih izvoznih proizvoda, spoljna trgovina sa istočnim partnerima ostaje skromna“, konstatuje „Tagesšpigel“.\nTrgovinska razmena sa zemljama EU čini 63,2 odsto srpske razmene, dok sa pet zemalja Evroazijske unije taj postotak iznosi tek 7,5, napominje nemački list.\n„Još uvek Srbija izvozi prilično više svojih dobara u susednu Bosnu i Hercegovinu (7,4 odsto), nego u često mistifikovanu bratsku Rusiju (5,2 odsto)“, zaključuje „Tagešspigel“.\n15 Septembar 2019, 12:05\n15 Septembar 2019, 12:28


Li Kećijang za bolju saradnju Kine i Tadžikistana china radio international\nLi Kećijang za bolju saradnju Kine i Tadžikistana\n2018-10-14 12:07:16 cri\nKineski premijer Li Kećjiang pozvao je juče Kinu i Tadžikistan da iskoriste potencijal saradnje i istraže nove oblike saradnje kako bi unapredili uzajamno korisnu saradnju.\nOvo je Li rekao tokom razgovora sa tadžikistanskim predsednikom Emomalijem Rahmonom u Dušanbeu.\nTradicionalno prijateljstvo Kine i Tadžikistana je duboko, rekao je premijer Li, dodajući da dve zemlje imaju političko međusobno poverenje na visokom nivou, uvek jedna drugu poštuju i podržavaju， i ostvarile su plodonosne rezultate u praktičnoj saradnji.\n"Kina je spremna da nastavi da ulaže zajedničke napore s Tadžikistanom kako bi međusobno sveobuhvatno strateško partnerstvo podigla na novi nivo", rekao je Li.\nKina podržava moćne kineske kompanije da investiraju i proširuju poslovanje u Tadžikistanu i nada se da će ta zemlja stvoriti povoljnije poslovno okruženje, olakšati carinske procedure i poboljšati transport, rekao je premijer Kine.\nKina pozdravlja ulazak visokokvalitetnih poljoprivrednih proizvoda Tadžikistana na kinesko tržište, dodao je Li.\nKina je spremna da sarađuje sa Tadžikistanom i ostalim zemljama u regionu u oblasti bezbednosti i borbi protiv terorizma kako bi očuvala mir i stabilnost u regionu, rekao je Li Kećijang.\nRahmon je rekao da Lijevea poseta u velikoj meri doprinese razvoju odnosa i saradnje Tadžikistana i Kine. Njegova zemlja pridaje veliki značaj odnosima sa Kinom i čvrsto sarađuje s Kinom u različitim oblastima, kako bi se produbilo sveobuhvatno strateško partnerstvo dve zemlje, rekao je predsednik Tadžikistana.\nTadžikistan ceni podršku i pomoć Kine njegovom ekonomskom i društvenom razvoju i spreman je da unapređuje saradnju sa Kinom u oblastima saobraćaja, poljoprivrede, energetike i infrastrukture, proširuje razmenu ljudi, jača komunikaciju i koordinaciju u regionalnim pitanjima, kao i saradnju u borbi protiv terorizma i sprovođenju zakona, rekao je Rahmon.\nLi je 11. septembra doputovao u ovu zemlju Centralne Azije na godišnji sastanak šefova vlada država članica Šangajske organizacije za saradnju i u zvaničnu posetu Tadžikistanu.\nOvo je prva poseta Li Kećijanga Tadžikistanu. On će nakon boravka u Dušanbeu, otputovati u Holandiju, gde će nastaviti svoju turneju po Aziji i Evropi.


Kalendar obaveznih imunizacija « Klub beba trudnica i mama <3 Kalendar obaveznih imunizacija – Klub beba trudnica i mama <3\nOsim obaveznih vakcina, deca mogu da prime još šest vakcina koje štite od teških zaraznih bolesti, savetuje pedijatar dr Nevenka Raketić.\nJačanje imuniteta i stvaranje otpornosti na teške zarazne bolesti predstavlja suštinu vakcinisanja, oblasti medicine na koju su svi zdravstveni radnici veoma ponosni. Zahvaljujući vakcinisanju, mnoge zarazne bolesti su iskorenjene ili je, makar, smanjen broj onih koje ove zaraze pogađaju. Velike boginje su najbolji primer za to, pošto je poslednji slučaj njihove pojave zabeležen još pre 35 godina, dok su male boginje i rubeole gotovo iščezle.\n– Ne mogu ni da se setim kada sam poslednji put videla pacijenta s rubeolama i malim boginjama, koje su skoro potpuno iščezle – kaže dr Nevenka Raketić, pedijatar i imunolog, načelnica Pedijatrijske službe u Domu zdravlja „Jedro“ u Beogradu.\nLegenda za skraćenice\nHB – vakcina protiv hepatitisa B\nOPV – vakcina protiv dečije paralize\nHib – vakcina protiv hemofiliusa influence tip B\nDT – vakcina protiv difterije i tetanusa, koja se daje do 7. godina\ndT – vakcina protiv difterije i tetanusa, koja se daje u uzrastu od 7. do 14. godine\nOvaj unos je objavljen pod Beba 22. oktobra 2017. od strane mojklub.\n← Ministarka zdravlja za besplatne ginekološke preglede na šest meseci MMR – trostruka zaštita: Kakva je to vakcina? →


U Nišu hospitalizovano 35 pacijenata sa koronom, od toga je 14 ljudi na respiratoru i u teškom stanju\nIzvor: JužneVesti.com, 30.Mar.2020, 16:05 (ažurirano 02.Apr.2020.)\nBroj obolelih od korona virusa u Srbiji porastao je za 44, ukupno je 785 obolelih, a troje ljudi je preminulo u poslednja 24 sata. Kako je rekao epidemiolog Predrag Kon od 540 pacijenata koji su hospitalizovani njih 35 je na lečenju u Nišu, a čak 14 ljudi je na respiratoru. Iako je utisak da broj zaraženih u poslednja dva dana opada, Kon kaže da je sve više ljudi na respiratorima i da je do sada 16 ljudi umrlo, te da i dalje moramo da budemo ozbiljni.\nU poslednja 24 >> Pročitaj celu vest na sajtu JužneVesti.com << sata testirano je 622 ljudi, a virus je potvrđen kod 44, te je ukupan broj obolelih 785. Epidemiolog Predrag Kon rekao je da je do 12 sati ukupno hospitalizovano 540 ljudi, a još 33 njih koji imaju blaže simptome je u improvizovanoj bolnici na Sajmu.\nU Nišu je na Infektivnoj klinici 8 pacijenata, u staroj zgradi hirurgije koja je sada intenzivna nega 19, a na Klinici za pulmologiju 8. Kako navode u Kliničkom centru, od toga je čak 14 ljudi na respiratorima i u teškom stanju.\nOd ukupnog broja hospitalizovanih, potvrđenih pacijenata, tri pacijenta na Klinici za infektivne bolesti KC Niš i 11 pacijenata u staroj zgradi hirurgije KC Niš, priključeno je na aparate za veštačku ventilaciju i oni se nalaze u jako teškom opštem stanju. Svi pacijenti su pod 24 - časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor - navode u KC Niš.\nKon kaže da broj obolelih opada, ali da ima 62 na respiratoru i 16 ljudi je preminulo; foto: JV Kon je rekao da se poslednja dva dana primećuje pad broja pozitivnih na virus korona, što kaže da ne može biti loše, ali da ne smemo da se zavaravamo, jer je možda u pitanju samo kratak predah i broj obolelih može da nastavi da raste.\nOno što nije dobro, dodaje Kon, je što se povećava broj pacijenata na respiratorima, trenutno ih je 62, a ukupno 16 ljudi je do sada preminulo od posledica virusa.\nImamo bolju situaciju prilično nego što je u 25. danu bilo u Italiji, videćemo dalje, vidite da se broj ljudi na respiratoru povećava, sada ih je 62 i 16 umrlih, moramo da budemo ozbiljni. Sa krajnje umerenim optimizmom mogu da kažem da nije loše - rekao je Kon.\nIako je manje obolelih nego prethodnih dana, za 24 sata troje ljudi je preminulo od korona virusa, kaže epidemiolog Predrag Kon - 81-godišnja žena i dvoje muškaraca starosti 72 i 46 godina i svi su imali neka hronična oboljenja.\nU Kliničkom centru Vojvodina preminula je žena rođena 1939. koja je bolovala od hronične opstruktivne bolesti pluća, hipertenzije, imala je i cerebralno-vaskularni insult. U Kliničkom centru preminuo je pacijent 1974. godište, kardiološki bolesnik, bolovao je od dijabete i bubrežne insufijencije. U KBC Dragiša Mišović preminuo je pacijent rođen 1948. godine, koji je bolovao od dijabetesa i hipertenzije - rekao je Kon.\nSve informacije o korona virusu na jugu možete čitati ovde.\nRadio Slobodna Evropa: U Hrvatskoj 77 novoobolelih, ukupno 790 zaraženih i šest umrlih


Otvorena najveća Bojsenova fabrika u inostranstvu – Krstarica\nOtvorena najveća Bojsenova fabrika u inostranstvu\nTanjug 19. novembra 2021. 14:18\nSUBOTICA – Bojsen će u Subotici proizvoditi visokoinovativnu tehnologiju izduvnih gasova sa stepenom automatizacije od preko 90 procenata, a ovo je najveći proizvodni pogon u inostranstvu i jedna od najmodernijih fabrika u Evropi, rekao je predsednik grupacije Bojsen Rolf Ditel Gajzel na otvaranju fabrike, kojem je prisustvovao u predsednik Aleksandar Vučić.\n„Naš inovativni tim koji počinje proizvodnju čini 80 zaposlenih, a u naredne tri godine BAS će nuditi atraktivna radna mesta za oko 500 radnika. Naredne godine na ovoj lokaciji ćemo ostvariti promet od oko 100 miliona evra, a već 2023 planiramo promet od 160 miliona evra“, rekao je Gajzel.\nOn je dodao da će Bojsen u subotičku fabriku uložiti 70 miliona evra i da se planiraju investicije u proširenje pogona na površini od preko 100.000 kvadratnih metara.\nNaveo je da je otvaranje fabrike kasnilo zbog korona krize i najavio usporavanje u poslovanju zbog globalne nestašice poluprovodnika.\n„Međutim, mi smo uvereni da ćemo u naredne dve godine polako povećavati proizvodnju tako da će ona 2024. godine dostići pun kapacitet“, rekao je predsednik grupacije Bojsen.\nNaveo je i da se sada u dve smene proizvode izduvni sistemi za vozila Mercedes benca V klase i sprintera, a da će u drugoj fazi proizvodnje za nekoliko nedelja početi proizvodnju GAC kućišta za mercedesove kamione tipa aktros i druga komercijalna vozila te marke.\n„Na vrhuncu proizvodnje planiramo izradu 35.000 GAC kućišta i do 360.000 izduvnih sistema za sprinter i V klasu. U trećoj fazi se od 2024. godine planira proizvodnja izduvnih sistema za mercedesovu A i B klasu“, najavio je Gajzel.\nDodao je da će Bojsen tada pokriti sve segmente motornih vozila ovog proizvođača premijum klase.\nGajzel je naglasio da su vrhunac proizvodnje kompanije linija robota za zavarivanje sa 32 ćelije, integrisani optički merni proces, kao i potpuno automatizovana linija za proizvodnju katalizatorskih kućista.\n„Bojsen je u Subotici pronašao svoju lokaciju iz snova zbog visokog kvaliteta života u gradu, infrastrukture i kvalifikovane radne snage koju obezbeđuju obližnje škole i tehnički fakulteti u Novom Sadu“, istakao je Glajzel.\nAmbasador Nemačke Tomas Šib rekao je da je nova Bojsenova fabrika još jedan simbol izuzetnih ekonomskih odnosa Nemačke i Srbije.\n„Od kada sam stupio na dužnost ambasadora u Srbiji doživeo sam mnogo pozitivnih trendova u našim ekonomskim odnosima. Nemačka preduzeća su sve aktivnija u Srbiji, a investicije izinose 3,5 milijarde evra, a od 2000. godine nemačka preduzeća su ovde otvorila desetine hiljada radnih mesta“, rekao je Šib.\nDodao je da su nemačke investicije sve kompleksnije i kapitalno sve intenzivnije, što dokazuje i Bojsenova fabrika u Subotici.\n„I ova investicija pokazuje da nemački investitori planiraju dugoročno da budu angažovani u Srbiji. Srbija kao privredna lokacija postaje sve zanimljivija za evropske investitore, a to naročito važi za automobilski sektor. Četvrtina investicija u Srbiji se odvija upravo u ovom sektoru i već govorimo o habu za automobilsku industriju“, rekao je ambasador Šib.\nNaveo je da naša zemlja spada u 25 vodećih zemalja dobavlljača za nemačku auto industriju, s tendencijom rasta.\nŠib je dodao kako bi zajedničko regionalno tržište zemalja zapadnog Balkana obezbedilo mobilnost radnika i dovelo do povećanja broja stručnog kadra u Srbiji, što je važan podsticaj za strane investitore.\nBojsen je kompanija specijalizovna za izduvne kolektore, katalitičke pretvarače, filtere za čestice, prigušivače zvuka, obloge i kompletne izduvne sisteme za automobile, komercijalna vozila i indsutrijske sisteme. Glavni kupci tih proizvoda su nemačke kompanije Audi, BMW, Dajmler, Porše, Folksvagen, Mercedes i MAN i britanske Bentli i Rols Rojs.


Kolumne: Čepurin: Kosovo je srpska zemlja, kolevka i svetinja Srbije, treba da se vrati u pravno i državno polje Srbije\nČepurin: Kosovo je srpska zemlja, kolevka i svetinja Srbije, treba da se vrati u pravno i državno polje Srbije\nAmbasador Rusije u Srbiji Aleksandar Čepurin izjavio je da je Kosovo srpska zemlja, kolevka Srbije i njena svetinja i treba da se vrati u pravno i državno polje Srbije u skladu sa međunarodnim pravom.\nU intervjuu za časopis Moskovskog državnog instituta međunarodnih odnosa Ministarstva spoljnih poslova Rusije Čepurin je rekao da je situacija sa Kosovom ista kao sa Krimom, koji je ruska zemlja i vratio se Rusiji.\nPrema njegovim rečima, samoproglašena pseudo država Kosovo danas postoji sama po sebi, a odvojena je od Srbije kvazigranicom.\nPritom, na severu Kosova i Metohije kompaktno žive Srbi i u Kosovskoj Mitrovici, Zubinom Potoku, Leposaviću i Zvečanu vlast Prištine se praktično ne primenjuje, kazao je Čepurin.\nPrvo, mi ne priznajemo državu Kosovo i strogo se pridržavamo Rezolucije 1244. Samo Beograd i Priština mogu da se dogovore o statusu i stepenu autonomije te pokrajine. Drugo, ta odluka mora se doneti bez drskog pritiska sa Zapada na Beograd i treće, mi ćemo biti spremni da pomognemo u potrazi za kompromisom i održivim rešenjem, precizirao je Čepurin.


Ma kakva penzija, Ronaldo hoće da igra još 10 godina - Meridianbet Vesti\nAktuelnosti Author:\tNikola Lalović - 04/10/2016\nPrvotimac Real Madrida Kristijano Ronaldo nema nameru da se uskoro povuče, iako je već zakoračio u četvrtu deceniju života.\nRonaldo je rođen u februaru 1985. godine i sada ima 31. godinu. Prošle sezone je bilo priče da Real želi da proda reprezentativca Portugala jer je ovo poslednja šansa da se na njemu zaradi. Ipak “Galaktikosi” su osvojili Ligu šampiona, potom je Portugal osvojio Evropsko prvenstvo i sve se promenilo.\nKristijano je dobio novi ugovor, a nije bilo govora o odlasku iz Madrida. On se sada sprema za mečeve reprezentacije Portugala u kvalifikacijama za Svetsko prvenstvo, a u Lisabonu je pričao o tome šta planira da radi kada okači kopačke o klin.\n“Život nije samo fudbal. Iako je fudbal moja najveća strast, moram da mislim na budućnost. Nije mi ostalo još mnogo godina, oko deset ili manje, tako da moram da razmišljam o budućnosti“, rekao je Ronaldo novinarima u Lisabonu.\nPrilično je iznenadio novinare izjavom da planira toliko dugo da igra. Ovo bi značilo da Ronaldo ima nameru da kao Frančesko Toti karijeru završi tek kad uđe u petu deceniju života.\nOn je istakao još ranije da želi da završi karijeru u dresu Real Madrida, iako su se navijači Sportinga, u kome je ponikao, nadali da će se predomisliti i poslednju sezonu provesti u Lisabonu.


Živkovićeva stranka: Talasanje ustajale političke scene Srbije\nVeć gotovo deceniju, politička scena Srbije nije se promenila. Razočaranje potezima i učinkom postojećih stranaka, pre svega onih koji se opredeljuju za centar ili levo od centra, dovela je do velikog broja apstinenata, ali i onih koji su partije za koje su do tada glasali, na poslednjim izborima kaznili belim listićima, poručujući tako da više neće da biraju manje zlo. Bivši premijer Srbije Zoran Živković, koji se iz politike Demokratske stranke povukao 2004., uz kritiku da skreće sa puta kojim je išao njen nekadašnji lider Zoran Đinđić, sada najavljuje formiranje nove partije koja će, kako navodi, taj put nastaviti.\nOsam godina prošlo je od kako se najpre kao frakcija, Liberalno demokratska partija otcepila od Demokratske stranke i građanskoj Srbiji ponudila kao alternativa. DS je u međuvremenu izgubila vlast i zamenila lidera, a LDP ostala je bez znatnog dela birača, ali i brojnih vodećih članova koji su je jedan za drugim napuštali. Nezadovoljstvo potezima opcija koje su do tada zaokruživali, nemali broj građana iskazao je na prethodnim izborima belim listićima. Sada upravo na toj liniji stižu najave o formiranju nove partije, a predvodiće je bivši premijer Srbije Zoran Živković, koji je na tom mestu bio nakon ubistva Zorana Đinđića.\n“Hajde da budem hrabar, pa da kažem da će to biti stranka centra, bez levih i desnih skretanja, bez bežanja u socijalnu demagogiju i bez bilo kakvih šovinističkih ataka koji inače krase srpsku desnicu”, kaže Živković za RSE.\nIako je do nedavno ostao njen član, iz Demokratske stranke povukao se još 2004. godine, upozoravajući partiju da skreće sa puta kojim je vodio njen lider. Sa novom strankom, čije osnivanje najavljuje za februar iduće godine, namerava, kaže, da nastavi tamo gde je DS tada stala. Dodaje da će partija, koja će tek biti imenovana, okupiti nove, mlade i stručne ljude, koje javnost do sada nije imala prilike da vidi.\n“Tačno je da od 2004. godine do danas Srbija nije ista. Svi problemi su postali još veći i još teži. Zato nema potrebe izmišljati neke nove pravce delovanja nego samo treba brzo, uporno i efikasno raditi na onome na čemu nije rađeno zadnjih osam godina i zbog čega je Srbija postala država sa većim problemima nego što ih je imala pre osam godina”, dodaje Živković.\nU Političkom manifestu, u kome se nalaze osnovna načela na kojima će počivati program buduće stranke, polazi se upravo od konstatacije da su istinske reforme u Srbiji zaustavljene ubistvom prvog demokratskog premijera. Pored članstva u Evroskoj uniji, kao najvažnijeg prioriteta, navode se i drugi ciljevi poput zapošljavanja, ukidanja monopola, privatizacije javnih preduzeća, većeg ulaganja u obrazovanje i nauku, smanjivanja javnog duga i uspostavljanja vladavine prava. Novu stranku na čijem će čelu biti Zoran Živković podržao je i jedan broj intelektualaca koji se već decenijama, neki u politici, neki van nje, bore za demokratsku Srbiju. Poput Vesne Pešić, upravo jedne od onih koji su nezadovoljni politikom LDP i njenog lidera Čedomira Jovanovića tu stranku napustili, te profesora Vesne Rakić-Vodinelić, Vladimira Pavićevića i Dušana Pavlovića. Uz Živkovića je i politikolog i novinar „e-Novina“ Marko Matić, koji je na prethodim izborima bio zagovornik belih glasova.\n„U ovoj situaciji smo imali dva izbora. Da i dalje zagovaramo ideju belih listića, koja jeste bila dobar odgovor na prethodnim izborima, ali bojim se da na sledećim to više nije prihvatljivo. Druga mogućnost je bila da prihvatimo postojeće partije. Na našem spektru su do nedavno bili DS i LDP, ali mislim da su one nepovratno kompromitovale tu ideju i svoje pozicije, i da se neće oporaviti od debakla koji su dožvele“, rekao je Matić.\nVećina građana pamti Zorana Živkovića iz Đinđićevog vremena, te nakon ubistva premijera, kada je preuzeo fukciju predsednika vlade i stao na čelo Demokratske stranke. Novka Ilić pitala ih je u Užicu šta misle o njegovoj odluci da osnuje svoju partiju.\n„Ljudi imaju pravo da sumnjaju u postavljena načela i obećanja nove stranke jer su toliko puta do sada iznevereni“, navodi Marko Matić. Na zamerke koje su usledile posle objavljivanja Političkog mantifesta, poput onih da sadrži već opšta mesta, Matić kaže da je reč o načelima koja će se razrađivati u programu stranke.\n„Novo u delovanju ove stranke biće pre svega njena beskompromisnost u sprovođenju tih ideja, nešto što će podsetiti na ideje i delovanje Zorana Đinđića. I mislim da ta potreba zaista postoji, ali biće veliki zadatak animirati ljude i uvesti ih ponovo u polje politike. To će biti ono na čemu ćemo aktivno raditi“, navodi Matić.\nProfesor Fakulteta političkih nauka Zoran Stojiljković ocenjuje da prekomponovanje političkog prostora Srbije nije završeno i da u svakoj krizi unutar već postojeće stranke ima prostora da se pojavi nova, predvođena nekim od bivših lidera.\n„Mi otprilike imamo sistem partogeneze, nove partije nastaju rascepima unutar starih. U tom smislu, Živković ima prepoznatljivost i to nudi neki prostor na političkoj sceni. Po mom mišljenu, ne bogzna koliki, jer su građani Srbije uglavnom zasićeni politikom, ali ako Živković na jednoj prepoznatljivoj i jasnoj platformi okupi oko sebe ličnosti od ugleda i autoriteta, koje nisu bile u oficijalnoj politici i nisu se previše eksponirale, to ima neku izvesnost. Živković iza sebe nije ostavio previše ružnih tragova. Njegovo pozitivno brojanje je i to što nije sedeo na poziciji premijera po svaku cenu nego je raspisao izbore. I relativno visok nivo otvorenosti i kritičnosti prema pripadnicima političke elite, istina tek kada je izašao iz njenog vrha, jeste nešto što bi, uz ljude sa integritetom, moglo da zavrti tu čigru političkog uticaja“, ocenjuje Stojiljković.


-> Slatkovodno akvarijumsko bilje\n#16: Re: Glina u akvarijumu... za ili protiv ? Autor: Bane, Lokacija: Beograd, Voždovac Poslato: Uto Feb 13, 2007 8:05 pm\n#17: Re: Glina u akvarijumu... za ili protiv ? Autor: slobodan1511, Lokacija: Beograd Poslato: Uto Feb 13, 2007 10:40 pm\n#18: Re: Glina u akvarijumu... za ili protiv ? Autor: Jurken, Lokacija: Krusevac Poslato: Sre Feb 14, 2007 3:48 am\n#19: Re: Glina u akvarijumu... za ili protiv ? Autor: StarChaser, Lokacija: Zemun Poslato: Čet Feb 15, 2007 12:15 am\n#20: Re: Glina u akvarijumu... za ili protiv ? Autor: FIKUS, Lokacija: Beograd Poslato: Čet Feb 15, 2007 2:03 am\n#21: Re: Glina u akvarijumu... za ili protiv ? Autor: slobodan1511, Lokacija: Beograd Poslato: Čet Feb 15, 2007 11:12 am\n#22: Re: Glina u akvarijumu... za ili protiv ? Autor: Nova, Lokacija: Novi Sad Poslato: Čet Feb 15, 2007 1:57 pm\n#23: Re: Glina u akvarijumu... za ili protiv ? Autor: Radmanovac, Poslato: Čet Feb 15, 2007 3:06 pm\n#24: Re: Glina u akvarijumu... za ili protiv ? Autor: Nova, Lokacija: Novi Sad Poslato: Čet Feb 15, 2007 3:25 pm\n#25: Re: Glina u akvarijumu... za ili protiv ? Autor: Nova, Lokacija: Novi Sad Poslato: Čet Feb 15, 2007 11:27 pm\n#26: Re: Glina u akvarijumu... za ili protiv ? Autor: visnja, Lokacija: kraljevo Poslato: Pon Feb 11, 2008 2:16 pm\n#27: Re: Glina u akvarijumu... za ili protiv ? Autor: Octopus, Lokacija: Singidunum Poslato: Pon Feb 11, 2008 3:00 pm\n#28: Re: Glina u akvarijumu... za ili protiv ? Autor: Goblin, Lokacija: Beograd Poslato: Pon Feb 11, 2008 3:12 pm\n#29: Re: Glina u akvarijumu... za ili protiv ? Autor: SnikS, Lokacija: Aleksinac Poslato: Uto Feb 12, 2008 2:11 am\n#30: Re: Glina u akvarijumu... za ili protiv ? Autor: Goblin, Lokacija: Beograd Poslato: Uto Feb 12, 2008 12:29 pm


Vazdušni jastuk za pešake\nod Admin taj Ned 24 Jun 2012 - 3:47\nŠvedska kompanija „Volvo“ predstavila je novi model „V40“, koji je opremljen prvim vazdušnim jastukom za zaštitu pešaka. U naduvanom položaju vazdušni jastuk prekriva čitav donji deo vetrobranskog stakla, što traje tek nekoliko stotih delova sekunde!\nNovi automobil „volvo V40" imaće ugrađen vazdušni jastuk za pešake što će biti nova prekretnica bezbednosnih sistema, saopštila je korporacija „Volvo automobili".\nSistem se zasniva na sedam senzora, naprednoj tehnologiji i vazdušnom jastuku koji se aktivira munjevitom brzinom u području vetrobrana.\nOd svih žrtava saobraćajnih nesreća u Kini, 25 odsto čine pešaci, dok je u Evropi taj broj manji i iznosi 14, a u SAD 12 odsto.\nMnogo je veći postotak teže i lakše povređenih pešaka, a najozbiljnije povrede glave pešaka nastaju udarcem u poklopac motora, donji deo vetrobranskog stakla i nosače krova.\nViši tehnički savetnik za bezbednost pri kompaniji „Volvo" Tomas Broberg, rekao da je ponosan što može da ponudi automobil sa vazdušnim jastukom za pešake.\n„Njegova namena je da zaštiti pešake u određenim situacijama, odnosno prilikom udarca u poklopac motora, donji deo vetrobranskog stakla, ili nosač krova i tako spreči ozbiljnije povrede glave", precizirao je Broberg.\nSenzori ugrađeni u prednji deo vozila šalju signale kontrolnoj jedinici, a kada automobil ostvari kontakt s određenim objektom, dolazi do promene signala.\nU tom trenutku kontrolna jedinica procenjuje dobijeni signal i, u slučaju da utvrdi da je objekat zapravo noga pešaka, aktivira vazdušni jastuk.\nŠarke poklopca motora su opremljene pirotehničkim mehanizmom oslobađanja, koji u slučaju aktivacije sistema oslobađa zadnji deo poklopca motora.\nIstovremeno, vazdušni jastuk počinje da se puni gasom i naduvavanjem podiže poklopac motora 10 santimetara.\nOstvareni razmak između poklopca motora i tvrdih komponenti u motornom delu stvara prostor za deformisanje poklopca motora, čime se stvara učinak amortizovanja, odnosno poklopac motora „prihvata" pešaka.\nU naduvanom položaju vazdušni jastuk prekriva čitav donji deo vetrobranskog stakla, odnosno dve trećine vetrobranskog stakla i nosača krova.\nČitav proces aktivacije sistema i naduvavanja jastuka traje tek nekoliko stotih delova sekunde!\nSistem vazdušnog jastuka za pešake je aktivan pri brzinama između 20 i 50 kilometara na sat, a gotovo 75 odsto svih nezgoda s pešacima događa se pri brzinama do 40 kilometara na sat.\nPoznati proizvođač automobila pre dve godine predstavio je sistem otkrivanja pešaka s funkcijom automatskog kočenja, koji pomaže u izbegavanju kontatka s pešakom pri brzini do 35 kilometara na čas, a pri većim brzinama značajno se smanjuje brzina naleta na pešaka.\nTaj sistem, u kombinaciji s novim vazdušnim jastukom za pešake, prava je kombinacija za zaštitu pešaka.


Podržano ukidanje nameta privrednicima za opštekorisne funkcije šuma - Akta.ba\n12.11.2019. 08:12 / Izvor: Akta.ba\nEkonomsko-socijalno vijeće za područje Kantona Sarajevo usvojilo je na jučerašnjoj sjednici prijedlog izmjena i dopuna Zakona o šumama KS, upućenog od Ministarstva privrede KS. Izmjenama je predviđeno, između ostalog, ukidanje plaćanja naknade za opštekorisne funkcije šuma privrednim subjektima u KS-u .\n"Kanton Sarajevo ima funkcionalno Ekonomsko-socijalno vijeće i ono što je naša intencija jeste da zakonom o ESV-u dobru volju, odnosno saradnju između Vlade K S, poslodavaca i sindikata ozakonimo. Ono što ćemo uvesti zakonom kao obavezu jeste dužnost konsultacije ESV-a, posebno kada se donose zakonski akti, prije nego što oni dođu na Vladu KS", izjavio je potpredsjednik ESV-a i ministar za rad, socijalnu politiku, raseljena lica i izbjeglice KS Malik Garibija.\n"ESV KS ima 15 članova, po pet od svakog socijalnog partnera, odnosno Vlade, poslodavaca i sindikata. Tu su naravno reprezentativna udruženja poslodavaca i sindikata. Odluke se donose konsenzusom, moraju se svi složiti da bi nešto prošlo. Ono što je inovativnije , a uvodimo u praksu jeste da ESV vrlo aktivno razmatra sve zakone i druge akte koji mogu zanimljivi i poslodavcima i sindikatima", pojasnio je ministar Garibija.\n#Zakon o šumama KS\n#opštekorisne funkcije šuma


Južna Koreja: Vakcinacija protiv gripa se ne obustavlja\nTanjug 23. oktobra 2020. 16:56\nSEUL – Južnokorejski Centar za kontrolu i prevenciju bolesti je saopštio da neće obustaviti vakcinaciju protiv gripa, nakon što je utvrdio da ne postoji direktna povezanost između vakcinacije i preko 20 smrtnih slučajeva zabeleženih među osobama koje su primile vakcinu.\nCentar za kontrolu i prevenciju bolesti Južne Koreje je ispitao 26 smrtnih slučajeva zabeleženih među osobama koje su primile vakcinu protiv gripa i utvrdio da oni nisu u direktnoj vezi sa vakcinacijom. Ova agencija je saopštila da u subotu planira da održi sastanak kako bi razmotrila dodatne analize, preneo je Rojters.\nBroj smrtnih slučajeva zabeleženih među osobama koje su primile vakcinu protiv gripa u Južnoj Koreji danas je dostigao 36, zbog čega su lekari i političari zatražili da se obustavi vakcinacija kojom bi trebalo da bude obuhvaćeno oko 30 od 52 miliona građana ove zemlje.\nMladić star 17 godina bio je među prvim osobama vakcinisanim protiv gripa koje su izgubile život, a Nacionalna forenzička služba je izvršila obdukciju i utvrdila da vakcina nije bila uzročnik smrti. Isti zaključak izveden je i na osnovu obdukcije nekoliko drugih osoba koje su preminule nakon vakcinacije, prenela je južnokorejska agencija Jonhap, pozivajući se na izjave policijskih zvaničnika.\nPremijer Južne Koreje Čung Sje-kjun izjavio je saučešće porodicama preminulih i pozvao na sveobuhvatnu istragu kako bi se utvrdio tačan uzrok smrti.\nEksperti za sada tvde da postoji mala verovatnoća da su smrtni slučajevi povezani sa vakcinacijom ali mnogi građani su i dalje zabrinuti, rekao je premijer.\nPovećanje broja preminulih među vakcinisanim građanima podstaklo je debatu o tome da li bi vakcinacija trebalo da bude obustavljena ili ne.\nUdruženje lekara Južne Koreje pozvalo je na privremenu obustavu vakcinacije dok se ne potvrdi bezbednost vakcine, dok je udruženje za imunizaciju saopštilo da ne postoji povezanost između smrtnih slučajeva i vakcinacije, zbog čega tvrdi da nema razloga za njeno obustavljanje.\nDomaće farmaceutske kompanije su većinski proizvođači vakcina protiv gripa koje se koriste u zemlji, zajedno sa francuskom kompanijom „Sanofi“.\nDirektor južnokorejskog Centra za kontrolu i prevenciju bolesti je saopštio da bi ove kompanije i dalje trebalo da dostavljaju vakcine, ali da bi vlada mogla da razmisli da obustavi upotrebu onih vakcina iz iste serije proizvedene na isti dan kao i vakcine koje su primile osobe koje su preminule. Jedna serija se sastoji od oko 150.000 doza.


Kontroverze o dodeljenim Nobelovim nagradama | Mondo Portal\nKada se razmišlja o Nobelovoj nagradi, obično se misli na revolucionarna istraživanja koja su doprinela boljitku čovečanstva, ali to prestižno priznanje dodeljivano je i nekim nimalo "humanim" otkrićima.\nMeđu njima su i hemijsko oružje, DDT i lobotomija.\nNobelove nagrade su neretko praćene kontroverzama: zbog autora koji su previđeni, naučnika koji tvrde da su prvi došli do otkrića, ali i priznanja koja su podelila javnost.\nPojedine nagrade, međutim, koje su dodeljene u okviru naučnih disciplina, izazivaju pravu nelagodu.\nKada je 2013. Nobelova nagrada za mir otišla Organizaciji za zabranu hemijskog oružja, mnogima se učinilo da je to bio način da se komitet iskupi za "ratno priznanje" koje je 1918. dodeljeno nemačkom hemičaru Fricu Haberu za sintezu amonijaka, što je bilo ključno otkriće za razvoj veštačkih đubriva, ali i eksploziva.\nPoznat kao "otac hemijskog rata", Haber je razvio hlor i druge bojne otrove tokom Prvog svetskog rata.\n"Nakon što je Nemačka poražena, nije očekivao da će dobiti nagradu. Zapravo se plašio da ne bude izveden pred vojni sud", rekao je za AFP švedski hemičar Inger Ingmanson koji je napisao knjigu o Haberovoj nagradi.\nIako je pomogao nemačkoj ratnoj mašineriji, Haber je zbog svog jevrejskog porekla bio prisiljen da 1933. emigrira iz Nemačke. Mnogi njegovi rođaci su stradali u koncentracionim logorima, a deo njih i od njegovog izuma - ciklona B.\nJoš jedan hemičar koji je razvio otrovne gasove, a dobio je Nobelovu nagradu, je Francuz Viktor Grinjar, s tim što je njegov slučaj nešto drugačiji, pošto mu je priznanje uručeno 1912. godine, pre rata i korišćenja njegovog izuma kao ubojitog sredstva.\nNeko bi pomislio da su te dve kontroverze bile dovoljna lekcija za stokholmski žiri, ali ništa od toga: 1945. godine, samo tri meseca nakon što su atomske bombe bačene na Hirošimu i Nagasaki, Nobel za hemiju krunisao je otkriće nuklearne fuzije.\nLaureat je bio još jedan Nemac, Oto Han, čije je otkriće iz 1938. bilo krucijalno za razvoj atomskog naoružanja.\nPravde radi, treba istaći da Hanovo otkriće samo po sebi nije bilo kontroverzno, već njegova kasnija primena.\nHan, takođe, nije nikada radio na vojnoj primeni svog otkrića, a kada je, u zatočeništvu u Engleskoj saznao da je atomska bomba bačena, svojim kolegama je rekao:\n"Drago mi je što mi (Nemci) nismo uspeli da napravimo bombu".\nGodine 1949. godine Nobelova nagrada za medicinu dodeljena je portugalskom neurologu Egasu Monizu za uvođenje metoda lečenja određenih psihoza primenom lobotomije.\nNa vebsajtu Nobelove fondacije se danas nalazi šturi komentar o lobotomiji kao o "kontroverznom" zahvatu.\nGodinu dana pre Moniza, nagradu za medicinu osvojio je švajcarski naučnik Pol Miler koji je otkrio da se DDT može koristiti za ubijanje insekata koji šire malariju.\nDDT je kasnije zabranjen širom sveta pošto je ustanovljeno da predstavlja ozbiljnu pretnju za život ljudi i životinja.


Nemačka: Olaf Šolc će nastaviti prijateljske odnose sa Kinom, uprkos pritiscima – Zavera\nZTP 6. januara 2022.\t0 Komentara\nDok se Angela Merkel sprema da napiše svoju autobiografiju i „objasni svoje ključne odluke sopstvenim rečima“, njen naslednik se suočava sa odlukama koje ona nije donela. Novi nemački kancelar Olaf Šolc preuzeo je kormilo na brodu sa nejasnim kursom. Upravo postaje svestan koliko je teško održavati središnju poziciju njegove prethodnice između Kine i Zapada. Pre ili kasnije, moraće da donese neke teške odluke jer se dva politička sveta sve više udaljavaju.\nDoduše, ova dilema nije Šolcova zasluga. Tokom vlasti Merkelove, trgovinske veze između Nemačke i Kine postale su toliko bliske da ih je sada veoma teško raspetljati. Uvoz iz Kine se udvostručio, a izvoz u azijsku državu skoro utrostručio u poslednjih 12 godina. Sa obimom trgovine od 213 milijardi evra ostvarenim prošle godine, Kina je bila najveći trgovinski partner Nemačke petu godinu zaredom. Sasvim očekivano, Peking želi da nastavi poslovanje sa novom nemačkom vladom. Si Đinpin je među prvima čestitao Šolcu nakon inauguracije, pozivajući na nastavak saradnje koju su njihove zemlje ostvarile u eri Merkelove. Kineski premijer Li Kećijang otišao je još dalje, nazivajući kinesko-nemačke veze „jednim od najvažnijih bilateralnih odnosa na svetu“.\nUprkos problemu sa ljudskim pravima u Kini i njenoj ekspanzivnoj politici prema Hong Kongu i Tajvanu, novi kancelar Nemačke će sa zadovoljstvom nastaviti Merkelinu politiku približavanja Kini. U svom prvom telefonskom razgovoru sa Sijem, Šolc nije dotakao nijedno od spornih pitanja, već je ga je uveravao da „Nemačka želi nastavak saradnje sa Kinom u duhu međusobnog poštovanja i poverenja.“ Diplomatski insajderi tvrde da je Šolc potvrdio Siju da će Nemačka ostati na pozicijama Merkelove i pre nego što je zvanično preuzeo funkciju kancelara. Navodi se da je obećao ukidanje suspenzije sporazuma između EU i Kine, kao i da će svoje neugodne koalicione partnere držati pod kontrolom. Potom se sastao sa Merkelovom i razgovarao o tome kako sačuvati njenu spoljnu politiku, te poslao svog pregovarača u koalicione pregovore sa porukom da „izbegne najgori scenario“ u vezi sa Kinom.\nNisu samo politički razlozi ti koji su oblikovali Šolcovu naklonjenost Kini. Nemačka automobilska i mašinska industrija ostvaruju više od polovine nemačkog izvoza u Kinu; ovo sigurno objašnjava zašto mnogi nemački poslovni lideri nemaju ništa osim reči hvale za Kinu. Šef Simensa Roland Buš nedavno je pozvao na „međusobno poštovanje sa Narodnom Republikom koja ima svako pravo da bude samouverena. U poslednjih 20 godina, Kina je izvukla milijardu ljudi iz siromaštva i stvorila zdravu srednju klasu”. Regionalni političari sa jakim ekonomskim vezama sa Pekingom, poput liberala Hansa-Ulriha Rilkea iz Baden-Virtemberga, jednoglasno poručuju da nova vlada „ne sme da zaboravi koliko je Kina važan ekonomski i trgovinski partner“.\nI dok novi kancelar i poslovni lideri Nemačke verovatno neće zazirati od jačanja saradnje sa zemljom optuženom za kršenje ljudskih prava na sopstvenom tlu, Šolcovi koalicioni partneri iz redova Zelenih svakako hoće. Nakon tesne pobede na izborima, Šolc je morao da napravi kompromis sa Zelenima i Liberalima umesto dogovora sa rivalima iz Merkeline CDU/CSU. Rezultat je koalicioni sporazum koji obavezuje Šolca da se „ozbiljno pozabavi kršenjem ljudskih prava u Kini, posebno u Sinđangu“.\nStoga ne čudi što je nova ministarka spoljnih poslova Analena Berbok već imala nekoliko oštrih izjava. Šolc još uvek nije potvrdio da li će u februaru putovati u Peking na Zimsku olimpijadu, ali je Berbok rekla: „Uprkos tome što sam veliki ljubitelj sporta, ovog puta definitivno neću putovati na Olimpijske igre.“ Ona se dosledno zalagala za tvrđi stav prema Kini i čak je direktno kritikovala Merkeline pomirljive stavove. U intervjuu za nemački Die Tageszeitung, rekla je da „mudro ćutanje nije održiv oblik diplomatije, iako su mnogi u to verovali poslednjih nekoliko godina.“\nBerbok zahteva zabranu uvoza robe proizvedene prinudnim radom i nastavak suspenzije spornog investicionog sporazuma između EU i Kine. Šolcovo rešenje za sukob sa koalicionim partnerom je da jačanje veza sa Kinom prikaže kao zelenu ekomomiju. On želi da sarađuje sa Kinom i G7, kojim Nemačka predsedava 2022, na promovisanju održivog rasta. Poslovni lideri su ga podržali i čak upozorili da od smanjenja CO2 nema ništa ako propadne uvoz solarnih panela iz Kine. Budući da je Kina odgovorna za skoro trećinu gasova staklne bašte i da je ekološke obaveze direktno povezala sa ekonomskim rastom, ovakvo objašnjenje neće proći kod Zelenih.\nPritisak na Šolca takođe dolazi od zapadnih saveznika, posebno Sjedinjenih Država. Koalicioni ugovor pridaje veliku važnost transatlantskim vezama, a SAD ostaju najveća izvozna destinacija Nemačke. Uz postojeće tenzije oko gasovoda Severni tok 2 i nedovoljnih izdvajanja za odbranu u okviru NATO-a, odnosi između dve države su prilično zategnuti. Iako je Nemačka pokazala izvesnu lojalnost slanjem prvog ratnog broda nakon skoro dve decenije u Južno kinesko more, a u cilju suzbijanja kineskih teritorijalnih ambicija, američki predsednik Bajden će od Merkelinog naslednika verovatno zahtevati više simboličnih gestova. Evropske nacije poput Litvanije takođe će tražiti nemačku podršku budu li se dalje sukobljavale sa Kinom.\nŠolc bi rado nastavio hod po tankom diplomatskom konopcu kada je Kina u pitanju, ali je izvesno da mu SAD, Evropa, Britanija i koalicioni partneri neće priuštiti isto strpljenje koje je Merkelova toliko dugo koristila. Interesi Kine i Zapada se ubrzano razilaze, remeteći do sada unosnu poziciju Nemačke. Šolc će morati da donese neke teške odluke kada status kvo više ne bude moguć.\n(TheSpectator-ZTP, foto: Sean Gallup/Getty)\nTagovi:NATO, Kina, SAD, Nemačka, predsednik, izvoz, koalicija, saradnja, uvoz, odnosi, kancelar, Šolc\nKina lansirala iPhone i Android aplikacije za svoju digitalnu valutu\nSAD i EU i dalje izbegavaju Sputnjik V, iako je efikasan protiv Omikron soja


Novak sleteo u Melburn, ali zbog problema sa vizom ne može odmah da uđe u zemlju - Izazov\nNovak sleteo u Melburn, ali zbog problema sa vizom ne može odmah da uđe u zemlju\nRadio-televizija Srbije\t 5. januara 2022. 14:49\nĐoković je sleteo na aerodrom Tulamarin oko pola sata pre ponoći po lokalnom vremenu, ali se već na ulasku u državu našao u problemu.\nČelnici Viktorije ne žele da mu odobre vizu, iako Federalne vlasne traže da se poštuje odluka o medicinskom izuzeću i dozvoli da učestvuje na Australijan openu.\nNovak je u utorak objavio da je dobio medicinsko izuzeće i da će braniti trofej na prvom grend slemu sezone, koji je na programu od 17. do 30. januara.\nSvetski "broj 1" se od tog trenutka našao na udaru kritika ne samo nekih tenisera i sportista, nego i političara širom sveta.\nGranična policija Australije obavestila je lokalne vlasti da postoji problem sa aplikacijom za vizu koju je podneo Đokovićev tim. Osvajač 20 grend slem titula navodno pokušava da uđe u zemlju sa visom koja ne dozvoljava medicinska izuzeća što se tiče vakcinacija, preneo je lokalni portal Ejdž.\nKao rezultat toga, granične snage kontaktirale su državnu Vladu da tip vize koja je tražena nije ispravan i zatražile podršku kako bi mu olakšale ulazak u zemlju. Potom je Federalna agencija zatražila od Vlade i premijera Danijela Endrjuza podršku u ovom slučaju, jer Viktorija sarađuje sa Tenis Australijom u organizaciji događaja zbog kojeg je srpski teniser aplicirao za vizu.\nFederalne vlasti su, prema pisanju spomenutog portala, kontaktirale lokalne i tražile da formalno podrže njegov zahtev. Usledio je odgovor da zahtev sa najvišeg nivoa mora biti u pisanoj formi i odbili Đokovićevu aplikaciju za tu vrstu vize.\nZvaničnici graničnih snaga imaju diskreciono pravo da dozvole Đokoviću ulazak u zemlju uprkos potezu vlade Viktorije. Njemu će biti omogućeno da napusti aerodrom i stigne u Melburn, ali je situacija sa vizom produžila iskrcavanje iz aviona i dodatno zakomplikovala situaciju u kojoj se nalazi.\nVršilac dužnosti ministra sporta Džala Pulford u međuvremenu je tvitovala da državna vlada neće podržati Đokovićev zahtev za vizu.\n"Federalna Vlada nas je pitala da li ćemo podržati zahtev za vizu Novaka Đokovića kako bi ušao u Australiju. Nećemo pružiti individualnu podršku zahtevu za vizu Đokovića kako bi učestvovao na Australijan openu 2022. Uvek smo bili jasni kada u dve stvari u pitanju – odbravanje vize je pitanje Federalne vlade, a medicinska izuzeća su pitanje doktora", saopštila je Pulford.\nĐoković postao većinski vlasnik kompanije koja razvija lek protiv…


RTS :: Na svečanoj večeri u Bukureštu, Vučiću pokazana sablja Obrenovića\nPolitika Na svečanoj večeri u Bukureštu, Vučiću pokazana sablja Obrenovića\nčetvrtak, 08. mar 2018, 18:49 -> 20:26\nRumunski predsednik Klaus Johanis je gostu iz Beograda pokazao sablju, simbol srpsko-rumunskog prijateljstva, koju je 1863. godine, knez Mihailo Obrenović poklonio plemiću Aleksandru Joanu Kuzi.\nAleksandar Vučić je u obraćanju tokom večere rekao da i sablja koju je rumunskom plemiću poklonio srpski knez pokazuje kakvo je prijateljstvo između dve zemlje.\nVučić se danas u Bukureštu najpre sastao s predsednikom Rumunije Klausom Johanisom, a prijateljske odnose dve zemlje dvojica predsednika su istakla i na zajedničkoj konferenciji za novinare nakon sastanka.\nPredsednik se zatim sastao i sa premijerkom Rumunije Viorikom Dančilom, koja je u njegovu čast priredila radni ručak, a teme razgovora su bile evropske integracije, ekonomska saradnja i bilateralni odnosi.\nNa kraju posete, Vučić je položio venac na Spomenik neznanom junaku.\nSablja kao simbol srpsko-rumunskog prijateljstva\nSablju koja je prikazana predsedniku Vučiću u palati njegovog rumunskog domaćina, Mihailo Obrenović poklonio je 1863. godine plemiću Aleksandru Joanu Kuzi u znak zahvalnosti za pomoć prilikom prebacivanja oružja iz Rusije u Srbiju.\nKrajem 1862. godine, preko teritorije tog plemića prošao je konvoj kojim je oko 500 ljudi iz Rusije u Srbiju prebacilo 40.000 pušaka, 10.000 karabina, 30.000 pištolja. Konvoj su prilikom prolaska kroz Rumuniju štitili vojnici pod komandom Aleksandra Joana Kuze.\nTurska diplomatija tražila je od Rumuna da zaustave ovaj transport, ali je Kuza njima, Britancima i Austrijancima rekao da ne zna ništa o tom konvoju i ignorisao njihov zahtev.\nPošto je oružje stiglo u Srbiju, rumunski oficiri koji su štitili transport bili su pozvani na proslavu, a nešto kasnije Mihailo Obrenović poklonio je paradnu sablju, izrađenu u Beču, plemiću Kuzi, dok su oficirima poklonjena 24 pištolja.\nPrilikom predaje ove sablje Aleksandru Joanu Kuzi, uspostavljeni su diplomatski odnosi Srbije i Rumunije.\nSablja se čuva u bukureštanskom muzeju Kotroceni.\n(petak, 09. mar 2018, 08:05)\n(petak, 09. mar 2018, 07:39)\n(petak, 09. mar 2018, 07:20)\n(petak, 09. mar 2018, 00:04)\n(petak, 09. mar 2018, 00:01)\n(četvrtak, 08. mar 2018, 23:40)\n(četvrtak, 08. mar 2018, 22:34)\n(četvrtak, 08. mar 2018, 22:33)\n(četvrtak, 08. mar 2018, 22:22)\n(četvrtak, 08. mar 2018, 22:19)


Evropska unija (EU) nesumnjivo treba da reformiše svoje strukture, rekao je koordinator Savjetodavne grupe za javnu politiku Balkan u Evropi Florian Biber i ocijenio da takav proces treba da bude paralelan sa proširenjem Unije.\nBiber, koji je profesor na Univerzitetu u Gracu, smatra da ukoliko Brisel ne počne razgovore sa Sjevernom Makedonijom i Albanijom ovog oktobra to sugeriše da EU ostaje blokirana u pogledu proširenja.\n"Ono što smo vidjeli posljednjih godina je da se sve više država članica miješa u politiku proširenja Komisije, pa ostaje da se sagleda da li Komisija može ponovo imati svoj autoritet na terenu", rekao je Biber listu Pobjeda.\nOm smatra da je proširenje zapalo u ozbiljniju krizu, bez jasnog napretka ka članstvu u regionu i uz nespremnost nekih zemalja EU da podrže otpočinjanje pregovora o pridruživanju Sjeverne Makedonije i Albanije.\n"Ključno pitanje je da li će i ko će biti sljedeći komesar za proširenje. Vjerovatno će se nastaviti s radom, ali to nije naročito popularan posao, pa će velike i uticajne zemlje pokušati da dobiju bolje mjesto", rekao je on.\nCrna Gora prošla je dva inkubaciona perioda od 28 dana bez novih slučajeva koronavirusa, što znači da su se stekli uslovi da se odjavi epidemija, saopštio je pomoćnik direktora Instituta za javno...\nČelnik pokreta Odupri se Džemal Perović uputio je svim zvaničnim predstavnicima političke opozicije i potpisnicima Sporazuma za budućnost poziv na zajednički sastanak kako bi razmotrili dalje...\nObezbijeđenost stanovništva doktorima opšte medicine, specijalistima opšte medicine i specijalistima porodične medicine u Crnoj Gori, prema posljednjim podacima, u poređenju sa zemljama regiona i...\nTuesday, 02 June 2020 07:43\nU Španiji u protekla 24 sata nije zabilježen ...


SMB GRADNJA SUBOTICA – UMETNOST OSVAJANJA PROSTORA : privredni-imenik.com\nPortfolio kompanije SMB GRADNJA obuhvata širok spektar različitih projekata, od raznih poslovnih objekata, preko škola, hotela, do proizvodnih pogona, stambenih i sportskih objekata i objekata posebne namene.\nSvoje kontinuirano uspešno poslovanje SMB GRADNJA ostvaruje primenom svetskih iskustava i znanja u organizaciji rada. Stručni tim reaguje brzo i efikasno i uspešno rešava i njkomplikovanije zahtve investitora. Zahvaljujući profesionalnom odnosu zaposlenih, kvalitetu, stručnosti i poštovanju ugovorenih obaveza SMB GRADNJA ima izuzetno dugu referentnu listu zadovoljnih investitora.\nMožda najpoznatiji projekat jeste izgranja sportskog centra Fudbalskog saveza Srbije, poznatijeg kao kuća fudbala. Još jedan u nizu od uspešno realizovanih projekata je Slobodna zona Subotica sa 26.000 m2 proizvodnog i skladišnog prostora. Katalog uspešno izvedenih projekta možete pogledati na sajtu kompanije SMB GRADNJA >>>\nSMB GRADNJA stalno nastoji da unapređuje svoju ponudu i kvalitet usluga, što potvrđuju dobijeni standardi ISO 9001, ISO 14001 i OHSAS 18001.\nKao lider građevinske industrije u Srbiji SMB GRADNJA je dobitnik mnogobrojnih nagrada od kojih je najznačajnija nagrada Best Enterprise Award dobijena 2016. godine od strane Europe Business Assembly, za snažnu poziciju na domaćem tržištu, kao kompanija sa međunarodnom reputacijom, korišćenje savremenih principa upravljanja, visoko stručnu kvalifikaciju osoblja i sprovođenje uspešne marketing strategije.\nUkoliko želite da Vaši projekti budu realizovani na najvišem profesionalnom nivou SMB GRADNJA je pouzdan partner!\nViše informacija o svemu potražite na sajtu kompanije SMB GRADNJA >>>\nInformacije za kontakt sa kompanijom SMB GRADNJA na sajtu Privrednog Imenika Srbije >>>


Lavrov: Rusija će okupiti države protiv američke intervencije u Venecueli | BL Portal\nLavrov: Rusija će okupiti države protiv američke intervencije u Venecueli\n2. Maja 2019. 17:51\nMinistar spoljnih poslova Rusije Sergej Lavrov izjavio je da je tokom telefonskog razgovora američki državni sekretar Majk Pompeo tražio da Rusija prekine sa podrškom predsjedniku Venecuele Nikolasu Maduru.\n„Odgovorio sam mu, na osnovu našeg principijelnog stava, da se mi nikada ne miješamo u tuđe poslove i pozivamo i druge da učine to isto“, rekao je on novinarima.\nLavrov je dodao da je u razgovoru rekao da se Sjedinjene Američke Države, kako je već objavljeno u Vašingtonu, uzdrže od povratka na Monroovu doktrinu. On je dodao da smatra da takve izjave u velikoj mjeri odražavaju nepoštovanje prema narodu Venecuele i, uopšte, narodu Latinske Amerike.\n„Dogovorili smo se da nastavimo kontakte, uključujući i o Venecueli, ali ja ne vidim kako je moguće ujediniti stavove: s jedne strane — naše zasnovane na Povelji Ujedinjenih nacija, na principima i normama međunarodnog prava, a sa druge strane — stav Sjedinjenih Američkih Država, koje iz Vašingtona postavljaju vršioca dužnosti predsjednika druge zemlje“, rekao je on novinarima u Taškentu.\nRanije je američki državni sekretar Majk Pompeo izjavio da je Maduro navodno namjeravao da napusti zemlju i pobjegne na Kubu, ali su ga predstavnici Rusije odvratili od tog koraka. Portparolka Ministarstva spoljnih poslova Rusije Marija Zaharova je, komentarišući Pompeove riječi, izjavila da Sjedinjene Američke Države pokušavaju da demorališu vojsku Venecuele, a sada koriste i lažne vijesti kao dio informacionog rata.\nTelefonski razgovor između ruskog ministra i američkog državnog sekretara Pompea održan je u srijedu, a posebna pažnja posvećena je situaciju u Venecueli. Ministarstvo spoljnih poslova Rusije kasnije je komentarisalo da je Lavrov ukazao Pompeu da je nastavak agresivnih koraka prema Venecueli prepun najtežih posljedica.\nU utorak 30. aprila venecuelanski opozicioni lider Huan Gvaido, koji se proglasio za predsjednika zemlje, i njegove pristalice okupili su se u Karakasu na auto-putu ispred vojne baze Karlota. Ranije je Gvaido pozvao narod Venecuele i vojsku da izađu na ulice kako bi okončali operaciju „Sloboda“ za svrgavanje legitimnog predsjednika države Nikolasa Madura.\nMaduro je izjavio da su komandanti svih regiona integralne odbrane i zona integralne odbrane objavili o svojoj potpunoj vjernosti narodu, Ustavu i domovini. Kasnije je Maduro saopštio da je naredio da se pokrene istraga o pokušaju prevrata koji je izvršila opozicija. Prema riječima ministra odbrane Venecuele Vladimira Padrina, Oružane snage zemlje u potpunosti ostaju na strani „Ustava i legitimnih vlasti“. Pokušaj državnog udara koji je pokrenuo Gvaido, takođe je osudio predsjednik Vrhovnog suda Venecuele Majkel Moreno.\nVIDEO – Milorad Dodik i Šefik Džaferović započeli posjetu Tursko\nMarš živih u Aušvicu: “Stazom smrti” prošlo 10.000 ljudi